Bukedde Online - Katenda Luutu asuddewo abaana be\nNnamwandu woomukozi wa Leediyo ayogedde ebikaabizza...\nNNAALONGO atutte omukungu wa ofiisi ya Pulezidenti ku poliisi ng’amulumiriza okumuzaalamu abaana basatu n’amusuulawo nga tamuwadde buyambi nga kwagasse n’okumukuba bwe yabadde amuyise amuweyo obusente.\nNnaalongo Beatrice Namulira 36, ow’e Naakuwadde yatutte Livingstone Katenda Luutu omuwi w’amagezi owa Pulezidenti era yaliko omubaka wa Pulezidenti e Kalangala ku poliisi ya CPS mu Kampala ng’amuvunaana emisango esatu, obutalabirira baana, okumukuba n’okumuggyako ssente ze 12,000,000/- mu lukujjukujju.\nOluvannyuma lw’okumutwala ku poliisi, Katenda baamuyise enfunda ssatu nga talinnyayo okutuusa lwe yennyula ne yeeyanjula mu ofiisi ekola ku nsonga z’amaka n’abaana ku CPS. Yasisinkanye atwala ekitongole ekikola ku nsonga z’amaka n’abaana, Diana Night ne Namulira eyamuloopye era oluvannyuma lw’enteeseganya ng’alaze nti emisango gyonna egimuvunaanibwa agikkiriza, yakoze akakalu ne yeeyama okulabirira mukazi we.\nMu mukono gwe nga August 18, 2017, Katenda yeeyamye okusasula ebbanja ly’ennyumba Namulira mw’asula lya myezi musanvu 770,000/-, okubasasulira fiizi n’ebirala era ne yeeyama okutuukiriza bino okutuusa ng’abazimbidde e Busunju.\nNamulira agamba nti, okuva lwe yakola akakalu kano nga August 18, essimu n’agiggyako. Nasala amagezi ne nsobola okumutuukako ampe ssente wabula yankuba abantu ne bakuhhaana n’abagamba nti, “ndi mutabufu wa mutwe”, Namulira bwe yategeezezza. Yagambye nti okuva awo, yagenda ku poliisi ya CPS n’aggulawo omusango gw’okumukuba ku fayiro SD:28/10/08/2017 ne bamusindika mu ddwaaliro.\nYAMUGANZA ATUTTE NSONGA MU OFIISI Namulira agamba nti, mu 2007, yafiirwa bba Rogers Kikwanguyira abooluganda lw’omusajja ne baagala okwezza ebintu byonna. Mu biseera ebyo, Katenda ye yali omubaka wa Pulezidenti e Kalangala.\nAgamba yagenda mu ofiisi ye (Katenda) amuyambe era nga wayise ekiseera yatandika okumukubira essimu nga bw’amugumya. “Taata bwe yafa nga bwe ngoba ne ku nsonga z’ebintu bya baze, nava e Kalangala ne hhenda ku ttaka lya kitange ne ntandika okubeera eyo. Lumu Katenda yanteeka mu mmotoka ye tugende ku ofiisi ye ankolere ku nsonga zange wabula twasibira mu loogi.\nNga tuli eno yansaba nti mmusonyiwe nti yabadde tasobola kukihhambirawo. Eno twamalayo ennaku ssatu nagenda okudda awaka waayita akaseera katono ne nkizuula nti ndi lubuto. Namukubira essimu n’alukkiriza era nakubawo balongo kati ba myaka 10. Wadde nze nali mmwagala nnyo kyokka nga ye laavu ye eringa masannyalaze evaako ate n’eddako kyokka ng’ebiseera ebisinga obungi eba evuddeko.\nOluvannyuma Katenda lumu yansanga ku kkubo ng’antunda ebyokulya n’atandikirawo okunneegayirira tuddihhane nti n’omulimu gwe gwali gugootaanye lwa balongo nti kati yali ategedde ensobi ye. Yahhamba nti yali angulidde n’ettaka e Busunju yiika10 ng’ayagala hhende ntandike okubeera eyo.\nBino bwe nabinnyonnyola ab’awaka, bahhamba hhende kubanga nnyinza okufa abaana ne basigala nga tebalina we babeera. Katenda bwe yahhamba okuntwala e Busunju, yandagira ntunde omugabo gwange ewa kitange ne ntunda poloti yange ku 8,000,000/- ate mu bbanka nalinayo 4,000,000/- omugatte nga ziri 12,000,000/-. Yantwala mu maka ge e Mulago gye nafunira olubuto olulala. Olwamala okutunda ewange, ssente zonna yazinsabanga okutuuka lwe zaggwaawo bwe natuuka okuzimusaba yagaana okuzimpa n’ekyaddirira n’angoba awaaka n’abaana.\nKati mbadde nsula ku nnyumba za Zaitun Nambogga e Naakuwadde wabula oluvannyuma lw’okumala ebbanga lya myezi musanvu nga sisasula yangobye. Nnina abaana mukaaga okuli aba Katenda basatu n’aba baze omugenzi basatu era bonna mbeera nabo. Famire ya Katenda Luutu yategeezezza nti yabadde mulwadde nga tasobola kwogera ku nsonga ezo.\nMuwala we Irene Namutebi yategeezezza nti, abaana Namulira bw’aba agamba nti ba Katenda, balina okusooka okubakebera omusaayi (DNA) ate ku bya ssente z’abanja, yagambye nti Namulira apangirira afune ssente mu Katenda Luutu ng’akozesa olukujjukujju\nNnaalongo Beatrice Namulira,\nLivingstone Katenda Luutu,\nOkunsanga nga nneefulukuta tekinfuula mubbi...’


Bukedde Online - 'Bannayuganda munyiikire okugaba omusaayi'\nEbigambo bya Nnamwandu ebikaabizza abaziisi\nOmulamuzi talabiseeko mu musango gwa Stell...\nBANNAYUGANDA bakubiriziddwa okwongera amaanyi mu kugaba omusaayi naddala mu biseera bino ng’abaana b’amasomero bagenze mu luwummula oluwanvu.\nJeniffer Draleru omusawo mu kitongole ekikuŋŋaanya omusaayi mu ggwanga ekya Uganda Blood Transfusion Sevices ng'aggya omusaayi ku Isaac Ssemakadde, akulira ekitongole kya Center for Legal Aid.\nBya EMMANUEL SSEKAGGO NE MAHAD WAMALA\nBino byogeddwa Jenipher Draleru omusawo mu kitongole ekikuŋŋaanya omusaayi mu ggwanga, ekya Uganda Blood Transfusion Sevices ab'ekitongole kya Center for Legal Aid nga bakulembeddwamu akikulira munnamateeka Isaac Ssemakadde bwe babadde bagenze okugaba omusaayi e Nakasero ku Blood bank.\nDraleru yagambye nti abaana b'amasomero be basinga okugaba omusayi mu ggwanga wabula nga bwebaabera mu luwummula eggwanga ligwaamu ebbula y'omusayi mu malwalwiro olwo abantu abagwetaaga bebabonabona olusi ekibaviiramu n'okufa.\nYayongeddeko nti ennaku zino enkulu mutera okubaamu obubenje bungi ekiviirako abantu okwetaaga omusayi mu bungi bw'atyo n'asaba bannayuganda okusitukiramu okugaba omusayi basobole okuziba ebbanga erirekeddwaawo abaana b'amasomero abagenze mu luwummula.\nYe akulira ekitongole kya Center for Legal Aid Isaac Ssemakadde yagambye nti olw'obwetaavu bw'omusayi obuliwo mu ggwanga yasaazeewo n'akunga abantu bonna b'ayabadde ayambako mu kuwoza emisango bajje bagabe omusayi okusobola okutaasa obulamu bw'abantu.\nSsemakadde yagambye nti ekitongole kyakulembera kizze kiyamba abantu bangi abenjawulo nga kyebabadde tebannaba kwekugaba omusaayi ogwetaagibwa ensi yonna wano wasinzidde nakubiriza abazadde okukozesa omukisa guno ogw'oluwummula olunene nti basobola okujja n'abaana baabwe nebagaba omusaayi okusobola okutaasa bannayuganda.\nYe akulira abakulembeze ba Jobless brotherhood Augustine Ojobile ,yagambye nti baasazeewo okuyingira omwaka omujja nga bayamba abantu abenjawulo nga bayita mu kugaba omusaayi.\nMu bantu abamu abaagabye omusayi be bayizi okuva ku ssetendekero wa Makerere, abaali abakozi ba Crane Bank n'abantu abalala nga be bamu kubaganyuddwa mu kitongole kya Center for Legal Aid era nga baasazeewo okudizza eggwanga nga bagaba omusaayi okusobola okutaasa obulamu bw'abalala.\nBlodd Bank e Nakasero\nMuganda wa Ssemwanga naye bamukutte ku by'okufera ssente


2 Peetero\n2 ekisa n'emirembe byeyongerenga gqe muli mu kutegeerera ddala Katonda ne Yesu Mukama waffe;\n10 Kale, ab'oluganda, kyemunaavanga mweyongera obweyongezi okufubanga okunyweza okuyitibwa kwammwe n'okulondebwa: kubanga ebyo bwe munaabikolanga, temulyesittala n'akatono:\n16 Kubanga tetwagoberera ngero ezaagunjibwa n'amagezi bwe twabategeeza obuyinza n'okujja kwa lbiukama waffe Yesu Kristo, naye twalaba n'amaaso gaffe obukulu bwe.\n4 Kuba oba nga Katonda teyasonyiwa bamalayika bwe baayoaoona, naye n'abasuula mu lukonko n'abawaayo eri obunnya obw'ekizikiza, okubakuumira omusango;\n5 era n'atasonyiwa nsi ey'edda, naye n'awonya Nuuwa, omubuulizi w'obutuukirivu, ne banne omusanvu bokka, bwe yaleeta amataba ku nsi ey'abatatya Katonda:\n6 era bwe yasirissa ebibuga Sodoma ne Ggomola a'abisalira omusango ng'abizikiriza ng'abifuula ekyokulabirako eri abo abatalitya Katonda;\n7 era n'alokola Lutti omuruukirivu, bwe yali nga yeeraliikirira nnyo olw'empisa ez'obukaba ez'ababi\n15 abaleka ekkubo eggolokofu ne ba::y ama, nga bagoberera ekkubo lya Balamu omwana wa Beyoli, eyayagala empeera ey'obutali butuukirivu;\n21 Kubanga kyandibadde kirungi gye bali singa tebaategeera kkubo lya buruukirivu, okusinga, bwe bamala okulitegeera, okudda ennyuma okuleka ekiragiro ekitukuvu kye baaweebwa.\n3 nga mumaze okusooka okutegeera kino, aga mu nnaku ez'oluvannyuma abasekerezi balijja a'okusekerera, nga batambula okugobereranga okwegomba kwabwe bo\n7 naye eggulu erya kaakano n'ensi olw'ekigambo ekyo biterekeddwa omuliro, nga bikuumibwa okuiuusa ku lunaku olw'omusango n'okuzikirira kw'abantu abatatya Katonda.\n8 Naye kino kimu temukyerabiranga, abaagalwa, nga eri Mukama waffe olunaku olumu luli ng'emyaka ulukumi, n'emyaka olukumi giri ng'olunaku olumu.\n10 Naye olunaku lwa Mukama waffe lulijja nga mubbi; eggulu lwe lirivaawo n'okuwuuma okunene n'ebintu eby'obuwangwa birisaanuuka olw'okwo kebwa okungi, n'ensi n'ebikolwa ebigirimu birisirikka.


Okuyigiriza Abaana Bo Ebikwata ku Kwegatta\nBISOME MU Afrikaans Albanian Amharic Armenian Azerbaijani Azerbaijani (Cyrillic) Bengali Bislama Bulgarian Catalan Cebuano Chichewa Chinese (Simplified) Chinese (Traditional) Chitonga Chitumbuka Chiyao Cibemba Croatian Czech Danish Dutch Efik English Estonian Ewe Fijian Finnish French Georgian German Greek Gujarati Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kinyarwanda Kirghiz Kirundi Korean Latvian Lingala Lithuanian Luganda Luswayiri Luswayiri (Congo) Luvale Luwalabu Macedonian Malagasy Malayalam Maltese Marathi Myanmar Ndebele (Zimbabwe) Nepali Norwegian Oromo Pangasinan Polish Portuguese Punjabi Quechua (Ayacucho) Quechua (Cuzco) Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swedish Tagalog Tamil Tatar Telugu Tetun Dili Thai Tigrinya Tok Pisin Tsonga Turkish Twi Ukrainian Umbundu Urdu Vietnamese Waray-Waray Wolaita Xhosa Yoruba Zulu\nEmyaka mitono emabega, abazadde be baateranga okusooka okwogera n’abaana baabwe ebikwata ku by’okwegatta, era ekyo baagendanga bakikola mpolampola okusinziira ku myaka gy’abaana baabwe.\nNaye kati ebintu bikyuse. Ekitabo ekiyitibwa The Lolita Effect kigamba nti: “Leero abaana balaba oba bawulira ebintu ebikwata ku kwegatta nga bakyali bato ddala, era programu z’abaana eziba ku mikutu gy’empuliziganya zibaamu ebintu ebikwata ku kwegatta.” Naye ddala ekyo kiyamba abaana oba kibakosa?\nEbintu ebikwata ku kwegatta biri buli wamu. Mu kitabo kye ekiyitibwa Talk to Me First, Deborah Roffman yagamba nti, “Emboozi abantu ze banyumya, obulango, firimu, ebitabo, ennyimba, programu za ttivi, emizannyo, ebipande ebitimbibwa ku makubo, amasimu, ne kompyuta, bijjuddeko ebintu ebikwata ku kwegatta, era ekyo kireetedde [abaana abato, abavubuka, n’abo abanaatera okuyingira emyaka gy’obuvubuka] okulowooza nti okwegatta kye kintu ekisingayo obukulu mu bulamu.”\nBannabyabusuubuzi balina kinene kye bakoze. Bannabyabusuubuzi batunda obugoye bw’abaana obw’enkunamyo, mu ngeri eyo ne baba nga batendeka abaana okussa ennyo essira ku ndabika yaabwe ey’okungulu okuviira ddala nga bakyali bato. Ekitabo ekiyitibwa So Sexy So Soon kigamba nti: “Abasuubuzi bakimanyi nti abaana baagala nnyo okuba nga bannaabwe, . . . era baagala okuleetera abaana okululunkanira ebintu.”\nOkumanya obumanya ebikwata ku kwegatta tekimala. Nga bwe waliwo enjawulo wakati w’okumanya okuvuga emmotoka n’okuba omuvuzi omwegendereza, waliwo enjawulo wakati w’okumanya ebikwata ku kwegatta n’okukozesa okumanya okwo okusalawo mu ngeri ey’amagezi.\nEnsonga enkulu: Weetaaga okuyamba abaana bo okutendeka “obusobozi bwabwe obw’okutegeera” basobole “okwawulawo ekituufu n’ekikyamu.”—Abebbulaniya 5:14.\nKimanye nti buvunaanyizibwa bwo. Wadde nga kiyinza obutakwanguyira kubuulira baana bo ebikwata ku kwegatta, osaanidde okukikola. Obwo buvunaanyizibwa bwo.—Amagezi okuva mu Bayibuli: Engero 22:6.\nGenda ng’obategeezaako ebintu bitonotono. Mu kifo ky’okutuuza omwana wo okumala ekiseera kiwanvu ng’omubuulira ebikwata ku by’okwegatta, osobola okukozesa akadde k’omala naye nga mutambula oba nga mukola emirimu, okubaako by’omutegeeza ku nsonga eyo. Okusobola okuyamba omwana wo okukweyabiza, mubuuze ebibuuzo ebimuleetera okuwa endowooza ye. Ng’ekyokulabirako, mu kifo ky’okubuuza omwana wo nti, “Onyumirwa okulaba obulango obulimu ebifaananyi ebikubiriza ebikolwa eby’okwegatta?” oyinza okumubuuza nti, “Olowooza lwaki bannabyabusuubuzi bateeka ebifaananyi ng’ebyo mu bulango bwabwe?” Omwana wo bw’amala okukuddamu, osobola okumubuuza nti, “Ekyo okitwala otya?”—Amagezi okuva mu Bayibuli: Ekyamateeka 6:6, 7.\nBabuulire ebintu okusinziira ku myaka gyabwe. Abaana abakyali abato ennyo oyinza okubayigiriza amannya g’ebitundu eby’ekyama, n’engeri gye bayinza okwekuumamu abantu ababa baagala okubakabassanya. Bwe bagenda bakula, osobola okubabuulira ebisingawo. We batuukira mu myaka egya kaabuvubuka, basaanidde okuba nga bategeera bulungi ebikwata ku kwegatta n’engeri entuufu gye basaanidde okukozesaamu ekirabo ekyo.\nBayigirize empisa ennungi. Okuviira ddala ng’abaana bo bakyali bato, bayigirize ensonga lwaki kikulu okuba abeesigwa n’okuba n’empisa ennungi. Ekiseera bwe kituuka okubabuulira ebikwata ku by’okwegatta, oba n’omusingi omulungi kw’otandikira. Kikulu okutegeeza abaana bo endowooza gy’olina ku kwegatta. Ng’ekyokulabirako, bwe kiba nti okkiriza nti kikyamu omuntu okwegatta nga tannayingira bufumbo, ekyo kitegeeze abaana bo era obabuulire n’ensonga lwaki kikyamu era lwaki kya kabi. Ekitabo ekiyitibwa Beyond the Big Talk kigamba nti: “Abavubuka abakimanyi nti bazadde baabwe bakitwala nti kikyamu omuntu okwegatta nga tannayingira bufumbo, emirundi mingi beewala okwegatta nga tebannayingira bufumbo.”\nTeekawo ekyokulabirako ekirungi. Kolera ku ebyo by’oyigiriza abaana bo. Ng’ekyokulabirako, osanyukira okusaaga okw’obuwemu? Oyambala enkunamyo? Ozannyirira n’abantu b’otofaanaganya nabo kikula? Okukola ebintu ng’ebyo kiyinza okuleetera abaana bo obutatwala by’obayigiriza ng’ebikulu.—Amagezi okuva mu Bayibuli: Abaruumi 2:21.\nBa n’endowooza ennuŋŋamu. Okwegatta kirabo okuva eri Katonda era singa kikozesebwa mu ngeri entuufu, kwe kugamba, oluvannyuma lw’omuntu okuyingira obufumbo, kireeta essanyu. (Engero 5:18, 19) Tegeeza omwana wo nti ekiseera ekituufu bwe kirituuka n’ayingira obufumbo, ajja kusobola okwegatta awatali kweraliikirira kufuna bizibu abo abeegatta nga tebannayingira bufumbo bye bafuna.—1 Timoseewo 1:18, 19.\n“Yigiriza omwana ekkubo ly’asaanidde okutambuliramu; ne bw’aliba ng’akaddiye talirivaamu.”—Engero 22:6.\n‘Onoonyiikiranga okuyigiriza abaana bo amateeka ga Katonda.’—Ekyamateeka 6:6, 7.\n“Kale ggwe ayigiriza omulala, teweeyigiriza wekka?”—Abaruumi 2:21.\nAbaana baagala nnyo okukoppa bazadde baabwe bye bakola okusinga ebyo bannaabwe bye bakola. “Abaana batera okukoppa enneeyisa y’abantu abakulu be babeera nabo. We batuukira okusalawo okukoppa abantu abalala, baba bakirabye nti bazadde baabwe tebalina budde kubayamba oba kubaluŋŋamya. . . . Eyo ye nsonga lwaki abaana abakula nga bazadde baabwe babawa amagezi amalungi ku nsonga ezitali zimu, gamba ng’ekwata ku by’okwegatta, batera okusalawo mu ngeri ey’amagezi era batera okwewala okugwa mu mitawaana.”—Talk to Me First.


Bukedde Online - Museveni anaagaziya Bonnabagaggawale\n▶ Ab'e Mutundwe batabukidde ow'ekkolero eribabuzizzaako emirembe...\nBamaseeka bambalidde minisita Nakiwala ku by'amaka ga Muzaata...\nEyawangudde eky'omubaka bamuloopye ku by'ekyapa ky'ettaka\nMuseveni anaagaziya Bonnabagaggawale\nAttottodde bwe yasse muganzi we eyamukyaye\nAbakola obubenje baggyibweko pamiti\nAdded 14th February 2010\nKu Lwokusatu yatandikidde Nansana, wuuyo Wakiso, Kakiri, Masuulita ne Namayumba mu Busiro North awakiikirirwa omumyuka we Polof. Gilbert Bukenya ali mu lukungâ€™ana lwâ€™ebyobulamu mu Amerika. Yakiikirirwa omubaka omukazi owa disitulikiti yâ€™e Wakiso mu Palamenti, Rosemary Ssenninde.\nAte ku Lwokuna, nâ€™atandikira e Maya mu Ggombolola yâ€™e NsangiÂ nâ€™ayimirirako e Kyengera mu Busiro East, wuuyo mu Kira Town Council mu Kyaddondo North, nâ€™akomekkerereza ku mwalo e Busaabala mu Kyaddondo South. Ku Lwokutaano yabadde Ssisa ne KasanjeÂ mu Busiro South ne mu kibuga Ntebe. Â\nYalambudde abalimi nâ€™abalunzi abawerako nâ€™abawa obuyambi obwa buli ngeri ate ne yeetema okukola ebintu bingi. Yagguddewo ebizimbe bina bye yazimbidde essomero lya Masuulita ss, eryali lisaanyiziddwaawo mu lutalo. Yasuubiza okubunyisa amasannyalaze okuva e Kakiri okutuuka e Dambwe ate nâ€™alagira minisita wâ€™ebyenguudo Ying. John Nasasira okussa emifulejje ku luguudo oluva e Kakiri okuyita e Masuuliita.\nYasiimye ne Polof. Bukenya okujjumbiza abantu bâ€™akiikirira ennima eyâ€™omulembe omuli okubagabira ensukusa nâ€™endokwa zâ€™emmwanyi, okulunda ente zâ€™amata nâ€™enkoko zâ€™amagi nâ€™ebirala. Â\nE Maya nâ€™e Kyengera pulezidenti yeewuunyizza abatuuze okulekawo omubaka Mike Ssebalu akiika mu palamenti yâ€™obuvanjuba bwa Afirika, ne balonda Suzan Nakawuuki nâ€™agamba nti kye kibuzizza enkulakulana mu kitundu. Â Mu Kira Town Council, yasiimye ssentebe Mamerito Mugerwa nti akozesezza bu-lungi ensimbi ezimuweebwa gavumenti. Yamusuubizza okwongera ku nsimbi ezimuweebwa nâ€™okubagulira ekyuma ekinyiga kkoolaasi ate omulimi waayo,Â Walusimbi Kasolo, alunda ente zâ€™amata, enkoko zâ€™amagi nâ€™olusuku, nâ€™amuwa loole ya Fuso ayongere ku mulimu.\nE Busaabala, yasuubizza okutuusaayo kkoolaasi, amasannyalaze nâ€™amazzi agâ€™emidumu awamu nâ€™okusereka essomero lya pulayimale kibuyaga lye yatikkulakoÂ akasolya. Yabasoomooza nti ebyo kaabikole ate alabe bwe banadda-mu okwekaabya obwavu.Â\nÂ Ku Lwokutaano yategeezezza olusirika lwa baminisita lwe yavuddemu okugenda e Ntebe, nti abakozi ba gavumenti tebasaanidde kuganyulwa mu NAADS kuba okwo kuba kwongera ku balinawo.\nEnkolagana ya Iryn ne Juliana ezzeemu oba balina kye babaza?\nMadiinah Bibuuza ne Nabbi omukazi babulonda\nAba Goodlyfe nabo bayuuga\n▶ Ab'e Mutundwe batabukid...\nABATUUZE mu zooni ya Kweba e Mutundwe, bavudde mu mbeera ne balumba ekkolero ly'omugagga Joseph Kiyimba, nnannyini...\nBamaseeka bambalidde minisi...\nBAMASEEKA bambalidde minisita Nakiwala Kiyingi ku ky'okuzza Kluthum Nabunnya mu maka g'omugenzi Sheikh Muzaata...\n▶ Ebya Bobi okuva mu mus...\nKKOOTI y'oku Ntikko esanze obulippo bw'ekkirizza okusaba kwa Robert Kyagulanyi okuggyayo omusango gw'okusazaamu...\nEyawangudde eky'omubaka bam...\nEYAWANGUDDE eky'omubaka wa plamenti bamututte mu kkooti ku misango gy'okutunda ettaka n'alemera ekyapa. Mohammad...\n▶ Minisita atabukidde ab...\nMINISITA wa Kampala, Betty Amongi akunyizza bayinginiya ba KCCA ne kkampuni eyakwasibwa okukola omwala gwa Lubigi...


KOJJA TIPS Archives - The Bed Room Teacher\nOmukyala yenna yalina okuteeka omukira mumana naye tayiinza kugusaamu nga tegunayima era naye alina ebifo byakwatamu neguyima bulungi. Oyinza okugukwata omutwe gwagwo n’ogusiimula n’egalo. Oyinza okugukisiinga ng’ogulumaluma. Oyinza okugukwata ng’ogusiimuula olukiindo. Oyinzs okulumaluma enkivu webayisa […]\nOkwaniriza kuli buli kunjuuyi zombi kwabo abezina omwami n’omukyala Okwezina gwetaga buli omu okumala okusanyukira munne kwetuyita okwaniriza akaboozi era n’amwaniriza bulungi n’essanyu. Oyinza okumwaniriza nga omugenyi gwe omazze ebbanga nga tomulaba era n’omusanyukira ne’essanyu […]\n1. Ogulina omutwe ogw’omusononwa 2. Ogulina omutwe ogw’ekibuta. 3. Omunene nga katono 4. Embolo ya kansiiwa 5. Omunene nga muumpi. 6. Akawaanvu nga katono. 7. Omumpi nga mutono 8. Ogw’ebitege 9. Omukendufu. 10. Ogwetiimba emisuwa […]\nOkusikina okw’okubuuza enjawulo kunsikina endala era nga kulina ebigambo byakwo ebikweyawulidde. Oba olina by’abuuliza n’ebyaddamu mukusikina Nakansiiwa Wanji ssalongo nannyini kansiiwa yange Oguwulira? Guli muuyo mwennyini kansiiwa katakure. Enki Ekusiiwa? Ssalongo emana yo yensiiwa Kati […]\nEnsonga ezitiisa abavubuka okufuna abawala ab’enkalakkalira Abawala ba leero abaagala ssente okukira ejjembe. Abavubuka benaku zino tebakyalina true love olw’esonga mbu abawala benaku zino babafula bank, omuwala agenda nasaba omusajja sente nazimupika nabanga eyazimuwoola oba […]\nAbakazi abasinga babeera n’ensonyi okugamba bba oba muganzi nti ayagala omuzina kuba nabo oluusi batera okufuna ekyoyerezi ky’okusinda ku mukwano naye nga bannaabwe tebabiriiko. Ng’oggyeko ebigambo abaagalana bye batera okwegunjizaako nga bitegeeza kusaba mukwano okugeza, […]\nOmukazi omukaba abeeramu embeera y’obwenzi buli era lw’atunula mu maaso g’omusajja galaga ng’ali mu mukwano ne bw’atabeera muganzi we. Amaaso gabeera gasosonkereza nnyo nga galinga agalaga omusajja nti ndi mwetegefu okukola amapenzi ssinga omutima gubeera […]\nAbasajja bangi ekibayisa ‘ssebo’ lwa kwambala mpale mpozzi n’okubeera n’ebitundu by’ekyama ebyekisajja, naye bwe gutuuka ku ky’okutuukiriza ennono y’amaka ηηamba okunyumya akaboozi bapipira nga beetaaga kusindika balyoke baake, sso ng’abalala yingini tekuli wadde omuliro! Olw’amaanyi […]


Bukedde Online - Atalina musaayi gumala lya bino\nAtalina musaayi gumala lya bino\nKusaasira akubye akaddannyuma n'akubira Ta...\nAdded 18th January 2015\nOBUTABA na musaayi bulwadde nnyo gye tuli naye bangi tetukimanyi. Bw’otoba na musaayi gumala mu mubiri gwo ofuna obuzibu obutali bumu okugeza nga kammunguluze. Wano mu Afrika obulwadde buno butawaanya abantu omuli n’okubatta.\nOmuntu atalina musaayi gumala aba n’obutoffaali bw’omusaayi obumyufu butono. Obutoffaali buno bwe buwa omusaayi ekirungo ekireeta langi yaagwo emmyufu ate era bwa mugaso mu kwetikka omukka gw’obulamu gwe bwetaaga ogwa okisijeeni.\nOmuntu bwataba na musaayi gumala, ennyama y’omubiri eba tefuna mukka guno ekivaako ebitundu by’omubiri ebyenjawulo okuba nga tebikola bulungi. Mu baana obwongo buzingama, tebukula bulungi, b’ebo abaana abakaluubirirwa ennyo mu kibiina okuyiga obulungi. Oluusi kino kivaako n’okubongoota nga buli kadde omuntu aba ayagala kwebaka.\nEbimu ku bireeta omuntu okuggwaamu omusaayi mulimu, endya embi, okulwala omusujja gw’ensiri, okuba n’obutoffaali obugoomye nga tebuli mu mbeera nnungi, okulwala ennyo mu nsonga z’omwezi, okuzaalira\nokumukumu, okuba n’enjoka mu lubuto, amabwa mu byenda, kookolo w’ebyenda, obusomyo obutakola musaayi gumala kookolo w’obusomyo, ensigo ezitakola bulungi n’eddagala erimu erigendererwa okujjanjaba endwadde endala ate liyinza okugaana obusomyo okukola obutoffaali bw’omusaayi.\nBuno bwe bumu ku bubonero omuntu kw’ayinza okulabira nti talina musaayi gumala.\nOkukoowa amangu buli lw’ogezaako okukola ennyo.\nEntunnunsi okukuba ennyo.\nOkukwatibwa amangu endwadde ezireetebwa obuwuka obusirikitu nga ssennyiga n’endwadde z’ensusu eziva ku buwuka.\nEndya ennungi yeetaagisa okulwanyisa obutaba na musaayi gumala kuba ebirungo ebiva mu mmere bye biyamba okuzimba obutoffaali bw’omusaayi.\nEbirungo ebisinga okuba eby’omugaso ku nsonga eno mwe muli ayoni, ebiriisa ebivaamu amaanyi, vitamiini B12, omunnyo oguzimba obutambi obuzaale. Vitamiini B1, B2, B6, C, E ne cop¬per nabyo birungo ebyetaagibwa okukola omusaayi.\nOmuntu atalina musaayi gumala yeetaaga okulya ebimu ku bintu bino wammanga: ebijanjaalo, ebibala nga beetroot, ovakedo, obutunda, ennimu, grapes, en¬tungo za sunflower, enva endiirwa nga ebbugga n’ennyama.\nEnniimu ya mugaso mu kuy¬amba ekyenda okunyuunyuunta omunnyo gwa ayoni mu byokulya.\nBeetroot- Alimu ayoni ne vitamiini C ng’ono aluhhamya ennyuun-yuunta ya ayoni mu mmere. Alina n’ebirungo ebirala ebyetaagibwa obusomyo okusobola okuzaala obutoffaali obumyufu obumala.\nBeetroot ono asobola okuli¬ibwa mu salad oba okumunywa nga juyisi waakiri emirundi ebiri olunaku.\nOmuntu atalina musaayi gumala asaanye akendeeze oba yeewale ebintu ebikoleddwa mu hhaano, amata, amajaani, n’eby’okunywa ebitamiiza.\nEKIZIMBA bwe kikukwata osula oboyaana ng’okufuna obuweerero omala kugenda wa musawo.\nAbasinga bagamba nti, ebizimba biva ku bucaafu, okukozesa ekintu alina ekizimba ky’amaze okukozesa nga tawulo, oba engoye ssaako obutalya mmere erimu kiriisa kya vitamiini ng’ebibala n’enva endiirwa.\nOkusinziira ku mukutu gw’ebyobulamu ogwa Healthy Digest, omuntu ng’akwatiddwa ekizimba asobola okukozesa bino okukikkakkanya oba okuwonera ddala:\nAmata gayamba okukkakkanya ekizimba\n1. Amata: Funa ekikopo ky’amata ogafumbe ogattemu ebijiiko by’omunnyo bisatu otabule bulungi, osobola ok¬wongeramu ehhano okutuusa nga bikutte bulungi. By’omaze okutabula bisse awali ekizimba obirekeko okumala ebbanga okutuusa nga bikaze bulungi. Kirungi okukikola emirundi egitakka wansi w’essatu olunaku.\n2. Akatungulu: Osala akatungulu n’okassa ku kizimba n’okasibirako akagoye okumala ebbanga okutuusa bw’owulira ng’ebbugumu eriva mu katungulu likuyingidde, kino okikola emirundi ng’esatu olunaku.\n3. Eggi: Sooka olifumbeko bw’omala olisuse oggyeko ekyeru. Ekyeru kino ky’oggyeeko kisseeko amazzi okisibe mu kifo kyennyini awali ekizimba ng’okozesa akagoye kyokka kalina okuba nga katukula bulungi. Enjuba kakasa nga ogiggyeemu.\n4. Katunguluccumu: Osooka kumusekula bulungi n’omussa awali ekizimba n’omulekawo okumala ebbanga. Obulumi bujja kugenda n’obuzimbu buggweewo.\n5. Butto w’ebinazi: Omussa ku kizimba n’amalako ekiseera kyokka tolina kumutabulamu kintu kyonna. Kino oteekwa okukikola emirundi egiwerako.\n6 Amazzi agookya: Oddira amazzi agookya n’ogassaamu omunnyo. Funa olugoye olusse mu mazzi agookya ng’oga-taddemu omunnyo. Ekiwero kisse ku kizimba kimaleko eddakiika ezitakka wansi wa 10, nga kino osobola okukikola emirundi egiwerako\nPoliisi etubidde nâ€™omulambo


Zabbuli 45 LCB - הבשורה על-פי מתי 45 HHH | Biblica América Latina\nZabbuli 45 LCB - הבשורה על-פי מתי 45 HHH\nYa Mukulu wa Bayimbi. Oluyimba “olw’Amalanga.” Zabbuli ya Batabani ba Koola.\n1Omutima gwange gujjudde ebigambo ebirungi\nnga nnyimba oluyimba lwa Kabaka.\nOlulimi lwange kkalaamu y’omuwandiisi omukugu.\n2 Ggw’osinga abaana b’abantu obulungi;\nn’akamwa ko nga kafukiddwako amafuta ag’ekisa.\nKubanga Katonda akuwadde omukisa emirembe gyonna.\n3 Weesibe ekitala kyo, Ayi ggwe ow’amaanyi,\nyambala ekitiibwa kyo n’obukulu bwo!\n4 Weebagale embalaasi yo mu kitiibwa kyo eky’obuwanguzi,\nng’olwanirira amazima, obuwombeefu, n’obutuukirivu.\nOmukono gwo ogwa ddyo gukole ebyewuunyisa.\n5 Obusaale bwo obwogi bufumite emitima gy’abalabe ba kabaka;\n6 Entebe yo ey’obwakabaka, Ayi Katonda, ya lubeerera;\nn’omuggo ogw’obwenkanya gwe guliba ogw’obwakabaka bwo.\n7 Oyagala obutuukirivu n’okyawa okukola ebibi;\nnoolwekyo Katonda, Katonda wo, kyavudde akugulumiza\nn’akufukako amafuta ag’essanyu okusinga bakabaka banno bonna.\n8 Ebyambalo byo birina akawoowo ka mmooli ne alowe, ne kasiya.\nEbivuga eby’enkoba bikusanyusiza\nmu mbiri zo ez’amasanga.\n9 Mu bakyala bo mulimu abambejja;\nnamasole ali ku mukono gwo ogwa ddyo ng’ayambadde ebya zaabu ya Ofiri.\n10 Muwala, wuliriza bye nkugamba:\n“Weerabire ab’ewammwe n’ab’omu nnyumba ya kitaawo.\n11 Kabaka akulowoozaako nnyo, kubanga walungiwa n’oyitirira;\nnga bw’ali mukama wo, muwenga ekitiibwa.”\n12 Muwala w’e Ttuulo[a] alijja n’ekirabo,\nabasajja abagagga balikwegayirira obalage ekisa kyo.\n13 Omuwala wa kabaka ajjudde ekitiibwa mu kisenge kye,\nng’ayambadde ekyambalo ekyalukibwa ne zaabu.\n14 Aleetebwa mu maaso ga kabaka ng’ayambadde ebyambalo eby’emidalizo emingi.\nEmperekeze ze zimuwerekerako;\nbonna ne bajja gy’oli.\n15 Baleetebwa nga bajjudde essanyu n’okweyagala,\nne bayingira mu lubiri lwa kabaka.\n16 Batabani bo baliweebwa ebifo bya bajjajjaabwe,\nolibafuula ng’abalangira mu nsi omwo.\n17 Erinnya lyo linajjukirwanga emirembe gyonna.\nAmawanga kyeganaavanga gakutendereza emirembe n’emirembe.\n45:12 Kabaka w’e Tuulo ye kabaka eyasooka okukkiriza enju ya Dawudi okulya entebe ey’obwakabaka bwa Isirayiri. Sulemaani yasigaza omukwano ogwo ne kabaka w’e Tuulo, era Tuulo kyali kibuga ky’aby’amaguzi kikulu ku Nnyanja Ennene eya Meditereniyaani.\nLCB : Zabbuli 45


Makulu kki agali mu kyegulo kya Mukama/Okusembera ku meeza?\nOkwekenenya ekijulo kya Mukama kikwata nnyo ku meeme olw’obuziba obuli mu makulu gaakyo. Kyatukawo mu kujaguza okw’okuyitako mu kiro ekiddilirwa okufa kwe Yesu we yalagira okukuŋŋaana okulya awamu nga bwetukola leero. Kitundu ku kusinza kw’ekikristaayo. Kituletera okujukira okufa n’okuzuukira era n’okulindilira okudda kwe okuliba mu kitiibwa.\nEmbaga y’okuyitako yali mbaga ekyasinze okuba eyawuddwa mu mbaga z’omwaka gw’abayudaaya ogwediini. Ejukira ekibonyobonyo ekyasembayo ku Misiri abaana abobulenzi abasooka bonna bwebaafa wabula abo aba Isirayeri nebawona olw’omusaayi ogw’endiga wamansibwa ku mifuubeeto gy’emilyango mayumba gaabwe. Endiga kalililwa nelibwa wamu n’omugaati okugalimu kizimbulukusa. Ekiragiro kya Katonda kyali nti, mu mirembe gyonna eginaja, embaga eno elina okukuzibwa. Olugero luno luli mu Kuva 12.\nKu kyegulo ekisembayo—kulunaku lw’embaga oy’okuyitako— Yesu yakwata omugaati, neyeebaza Katonda. Bweyagumenyamu, yaguwa abayigirizwa be nabagamba nti “Guno gwe mubiri gwange oguweebwayo ku lwammwe: mukolenga bwe mutyo okunjijukiranga nze. Era n'ekikompe bw'atyo bwe baamala okulya; ng'agamba nti Ekikompe kino ye ndagaano empya mu musaayi gwange, oguyiika ku lwammwe.” (Lukka 22:19-21). Yamaliliza okujaguza n’oluyimba (Matayo 26:30), era nebatambula ekiro ekyo nebagenda ku Lusozi lw’emizayituuni. Eyo nga bwekyalagulwa, Yesu gyeyalilwamu olukwe Yudda. Olunaku olwaddako, Yesu yakomelerwa.\nEbyawandiikibwa ku kyegulo kya Mukama bisangibwa mu (Matayo 26: 26-29; Makko 14:17-25; Lukka 22:7-22; ne Yokaana 13:21-30). Omutume Pawulo yawandiika ku kyegulo kya Mukama mu 1 Abakkolinso 11:23-29. Pawulo amaliliza n’ebigambo ebitasangika mu Njiri: “Kyanaavanga azza omusango ogw'omubiri n'omusaayi gwa Mukama waffe buli anaalyanga ku mugaati aba anaanywanga ku kikompe kya Mukama waffe nga tasaanidde.\nNaye omuntu yeekeberenga yekka alyoke alyenga ku mugaati bw'atyo, era anywenga ne ku kikompe. Kubanga alya era anywa, alya era anywa musango gwe ye, bw'atayawula mubiri.” (1Abakkolinso 11:27-29) Tusobola okubuuza ddala kitegeeza kki okulya omugati n’okunwa ku kikompe “mu ngeri etasaana” Kisobola okutegeeza omuntu okugaana amazima amatuufu ag’omugaati n’ekikompe era wamu n’omuwendo omulokozi waffe gweyasasula okutulokola. Oba kisobola okutegeeza omuntu okutwala omukolo okuba omufu era ogw’okumala ebisera oba akalobolombo oba okuja ku Meeza ya Mukama n’ebibi byotenenyeza. Okusobola okugoberera ebilagiro bya Pawulo, tulina okwekebera nga tetunalya mugaati oba okunywa ku kikompe.\nEnonga endala Pawulo gyeyayogerako etayogerwako mu njiri eri iti “Kubanga buli lwe munaalyanga ku mugaati guno ne lwe munaanywanga ku kikompe, munaayolesanga okufa kwa Mukama waffe okutuusa lw'alijja.”(1 Abakkolinso 11:26). Kino kiwa omukolo guno obudde—okutuusa Yesu lwalidda. Mu bwandiikibwa bino, tutegeera engeri Yesu bweyakozesa ebintu bibiri ebitatukkiridde nga obubonero ng’obubonero bwomubiri gwe n’omusaayi era nabusimba okuba ekijukizo kyokufa kwe. Tekyali kijukizo kitemeddwa mu mayinja ag’omuwendo, wabula ag’omugaati n’eviini.\nYagamba nti omugaati gwogera ku mubiri gwe ogunamenyebwa. Tewali gumba lyamenyebwa, wabula Omubiri gwe gwabonyabonyezebwa okutuuka ku kigera nga kizibu okugutegeera.(Zabbuli 22:12-17; Isaaya 53:4-7). Eviini oba omwenge gwali gulaga okufa kwe okwali okubi ennyo kweyali agenda okuyitamu. Ye, omwana wa Katonda atukkiridde, yafuuka okutuukirira okw’obunnabbi obungi ennyo obw’Endagaano enkadde obwogera ku mununuzi.(Oluberyeberye 3:15; Zabbuli 22; Isaaya 53). Bweyagamba nti “kino mukikola olw’okunzijukira,” Yali ayogera ku mukolo guno okukolebwanga mu biseera ebyali bigya. Era kyalaga nti embaga ey’okuyitako, eyali yetaaga okufa kw’omwana gwendiga era ngelindilira okuja kw’Akaliga ka Katonda akali kagenda okujawo ebibi by’ensi, kyali kitukkirizibwa ku kyegulo kya Mukama. Endagaanoempya (New Covenant) yawanyisibwa n’Endagaano enkadde(Old Covenant) Kristu, Akaliga k’embaga y’okuyitako, (1 Abakkolinso 5:7), bwe kasaddakibwa (Abaebbulaniya 8:8-13). Enkola y’okusaddaaka yali tekyetaagisa( Abaebbulaniya 9:25-28). Ekyegulo kya Mukama/Okusembera ku Meeza kw’Abakristaayo kujjukira ekyo Kristu kyeyakola ku lwaffe era okujaguza olw’ekyo kyetufuna mu Saddaaka gyeyawaayo.


Bukedde Online - Nalaba akulira abakuumi ba Kabaka nga bamukuba essasi - Nagenda\nNalaba akulira abakuumi ba Kabaka nga bamukuba essasi - Nagenda\n‘Omuwala omu yandaba n’antonera omukuufu’...\n‘Obote yabulako katono okuwera ebika by’Abaganda’...\nWano ku Nnaalongo we nali ne wasigalawo abaserikale basatu. Katonda yambikkako obusubi, tebandaba. Bwe nva ku nfudu waliwo akagaali (wheel barrow) ke baali batadde ku kisenge, ne nninya ku bukono bwako ne nninnya ku kisenge ky’Olubiri.\nOmulangira Mutebi n’Omumbejja Kagere oluvannyuma lw’okulumba Olubiri.\nGIWEZE emyaka 50 bukya magye ga Obote galumba Olubiri lw’e Mmengo ekyataataaganya ebintu mu Buganda ne Uganda yonna. Kaawonawo w’olutalo lw’omu Lubiri, Eric Nagenda anyumya engeri gye yalusimattuka n’ebyaliwo byonna.\nEric Nagenda Ssenyambalambi (72) yayingira amagye ga Kabaka mu 1962 era mu kiseera kino akolera mu ofiisi ya Katikkiro wa Buganda ng’amyuka omukuumi we ow’oku lusegere ate avunaanyizibwa ku kutuula kwe.\nMuzzukulu wa Gabunga ono y’omu ku bakaawonawo abakyasigaddewo abeenyigira mu lutalo lw’okulumba Olubiri nga May 24, 1966.\nAnyumya engeri gye yayingira amagye okukuuma Kabaka ate n’ensiitaano eyamwawukanya naye bombi ne bafuluma Olubiri mu ngeri etaali nneetegekere!\n“Okukuuma Kabaka baatulondanga okuva ku muluka ne bakusunsulamu okutuukira ddala ku ggombolola n’essaza okwetegereza ddala ani asaanidde.\nObuyigirize baali batwala bwa P6. Nze mu Lubiri najjamu mu 1962 era mu 1964 naliko ne Kabaka nga tusenza Abaganda e Ndaiga.\nKu olwo lwe baalumba Olubiri, abajaasi ba Obote baasooka kulumba Butikkiro ku ssaawa nga mwenda ez’olweggulo ne bakuba amasasi ne bagenda.\nNagenda ng’ali kumpi n’ezimu ku mmotoka z’omu Lubiri ezaakubibwa mu lutalo lwa 1966.\nAkulira abaserikale ba Kabaka bwe yamala okutuwa ebifo byaffe nze ne nkwata ekibakuli mwe nateeka emmere ne ntambula nakyo okutuusa we nali ηηenda okukolera nga we nali ntegese okugiriira.\nMu lutalo luno twalina emmundu nnafu ddala ng’ate ennungi zaaliyo mu Twekobe mpozzi waaliwo ekigendererwa.\nZino zaali za bika bisatu; emu twali tugiyita Kyampaama- kaali katono nga kalimu amasasi 75.\nTwalina ne 707, zino zaabeeranga za bakazi mu magye ga Buyindi, nga nnafu nnyo kuba yali terina ky’eyinza kukola ku mmundu nga AK47.\nWaliwo emmundu gye baali bagamba nti yaliko amasannyalaze, nti osobola okugitega awantu n’ekuba ng’olowooza nti omulabe ali awo naye ng’ekyagiteekesaawo kwe kutaasa abo abaali bafuluma.\nEmmundu eno yokka ey’omulembe eyali mu Lubiri naye nga tewali yali agikuba kyokka nga yasigalawo okukola omulimu ogwo.\nAbajaasi bajja ku ssaawa nga bbiri ez’ekiro ne bagwa kkava okwetooloola Olubiri.\nOmuduumizi eyali aduumira ekibinja namulaba bulungi, bwe yatuukawo n’ayogera ekigambo kye saawulira, abajaasi bonna ne bagolokoka ne bawandagaza amasasi.\nAwo omwoyo gwange ne guηηamba nti ‘Nagenda okola ki wano! Mbeera nkyalowooza, munnange Musoke (abeera Nakiragala- Buddo) n’aηηamba nti okola ki awo, abasajja tobawulira?\nNakwata emmundu yange kyokka ne nsooka nneekubira ku kisenge ky’Olubiri ku mulyango Nnaalongo we nali kubanga waaliwo enju y’essubi ng’okuliraana waliwo ekidiba ky’enfudu-oluvannyuma Mukama we yankuumira!\nBwe ntuuka waggulu, Patirisi yange n’esumulukuka, waliwo akasajja ka Obote akampita nti, jjangu tulabe ng’akozesa Oluganda olumenyefumenyefu. Naye teyali mutendeke bulungi kubanga Mukama waabwe ng’amaze okulagira bye yabagamba, yalinnya ku kaswa- akaali wabweru wa Nnaalongo ke twalyangako ennaka n’afuuka tageti ate ekirala n’adda mu kumpita!\nOkuliraana awo waaliwo kalittunsi ayawula ebizimbe bya minisitule, patirisi bwe yagwa, omwoyo ne guηηamba nti kutama wansi ogironde.\nMba nkyakutamye mpozzi musajja wa Obote akubye essasi. Olwaliwulira nagwa bugwi, ssaakikola lwa magezi gange wabula Katonda ye yakikola!\nOluvannyuma nawulira obubalagaze, okwetegereza nga buganga. Nali nkyali kw’ekyo ηηenda okuwulira essasi eddala erivudde ku luuyi lwe lumu ne mpulira emmundu ng’egudde, ne mmanya nti oyo bamusse.\nOkugenda okwetegereza yali mukama waffe Kibirige nga y’attiddwa.\nMu kiseera ekyo nayolekera ekidiba ky’enfudu awatali kutya naye siyinza kukugamba oba zaavaamu zitya, yali Katonda kubanga natuula mu mazzi ago wakati mu mmundu okutokota.\nEmmundu yayongera okunyooka ku ssaawa 11 ez’oku makya nga tesirise, bwe ziwera ssaawa nnya ne wabeerawo omuduumizi eyagamba abaserikale be mu Luswayiri banguwe bagende ku Wankaaki.\nEmmundu nagireka awo ku kagaali. Oluvannyuma lw’okwetugga ku kisenge ky’Olubiri, nabuuka ne ngwa wansi, ne nsegulira Olubiri. Ekyannyamba abaserikale abasatu bali, tebandaba wabula ate omu ku baateekebwa ku Wankaaki ye yannengera n’aweereza ku masasi, naye nga nze ηηenze.\nSsaagala kukulimba nti nnamanya Kabaka Muteesa II we yayita kyokka oluvannyuma nga ffenna bwe tumanyi, teyali wala nange we nafulumira Olubiri.”\nEnnaku zino, Kabaka akuumibwa magye ga UPDF agamuweebwa gavumenti eya wakati. Kyokka bonna abaserikale ba UPDF abakuuma Kabaka balina ebika byabwe.\nPoliisi ya Buganda eyaliwo okutuuka mu 1966 tekyaliwo, naye era Kabaka alina abambowa b’atambula nabo naye bano tebalina mmundu.


Bukedde Online - Abandaba tebamanya bwe nzigya ssanyu mu bicaafu\nAbandaba tebamanya bwe nzigya ssanyu mu bicaafu\nEnteekateeka z’omusomo gwa Ssenga ziri mu...\nObadde okimanyi nti butto ava mu miti ayanguya...\nSsekatawa (ku ddaala) ng’apanga ttanuulu ya kajjansi n’abakozi be.\nEMIRIMU egirimu eby’okweddugaza tegyettanirwa bantu ensangi zino ng’abasinga bagamba tebaagala kuswala so nga omuntu bw’aba agikutte bulungi girimu ssente. Lawrence Ssekatawa 52, omutuuze w’e Bweya - Kajjansi agamba nti, eno endowooza gye yasooka okweggyamu oluvannyuma lw’okukimanya nti kyali kya kumubeerera kizibu okufuna omulimu kuba yali teyatuuka wadde mu siniya eyookuna.\nAnnyonnyola nti: Nakolako mu kkampuni ya Uganda Clays okumala emyezi esatu era ng’eno gye nayigira okukola obugyo (Max pans) kyokka nalaba nga ssente ze bansasula buli wiiki ntono okusinziira ku byetaago bye nalina ne kimpaliriza okuvaayo ngezeeko okuyiiya ebirala.\nNFUNA EKIROWOOZO Nga nnaakava mu kkampuni eyo ebintu tebyali byangu, wabula obwongo bwali tebutudde era nga waakayita akabanga katono mu 1989 nakwatagana ne mukwano gwange Fred Sseruwagi eyali akola emigongo ng’agyetwalira okugisuubuza e Jinja.\nNamwegattako ne tutandika okukola emigongo n’obumooli ffembi nga tukozesa butimba bwa miti ekyatuwanga obuzibu ate ng’oluusi buno bumanyi okumenya emigongo gye twakolanga kuba gyetaaga okukwata obulungi nga gikyali mibisi.\nOluvannyuma lw’okufuna obumanyirivu nayagala okwerandiza era mu 1994 nasisinkana omwami gwe bayita Ogwang eyankolera ekyuma kyange kye nasooka okukozesa okufulumya obumooli ne ‘Half bricks’. Ekyuma ekyo kyakozesanga ngalo na bigere nga guno omulimu guba munene ate nga gukooya ssinga omuntu aba wa kufulumya ebintu ebiwera ate nga nali bw’omu ebiseera ebyo nga kino kye kyampaliriza okugula yingini mu 2001 bwe nafuna ssente.\nObuzibu obulala bwe kyalina bwali nti, kyakolanga bwe kifa nga kino kyalwisangawo emirimu so nga bakasitoma baabeeranga baagala ebintu byabwe mu budde nga kino kyampaliriza okulowooza ku ky’okufuna ekyuma ekirala ekiyinza okukozesa yingini.\nEbintu tebyali byangu nga bwe nali ndowoozezza olw’okuba kyali kya bbeeyi ne nsalawo mu 2002 okusooka okugula yingini gye nateeka ku kikadde era nga gye nkyakozesa, wabula ne Ogwang nga bwampangira ekyuma ekipya nakyo kye nkozesa\nOmuntu anaakola ‘Max pans’ teyeetaaga bintu bingi eby’enjawulo wabula ebyo ebyetaagisa birina kuba mu bungi bwabyo okusobola okuzikola, mu bino mulimu: 1 Ebbumba 2 Amazzi 3 Amafuta agagenda mu yingini 4 Enku ez’okwokya ‘Max pans’ 5 Amatoffaali agabikka ‘Max pans’ mu kwokya kuba sinnazimba ttanuulu omw’okuzokera.\nENGERI GYE NKOLAMU Olw’okuba ebbumba wano lyaggwaawo tusooka ne tulireeta era nga bw’oba waakuzikola weetaaga eriddugavu n’erya kikuusikuusi. Nnina abavubuka babairi abalitabula nga bataddemu amazzi.\nNg’okutabula kuwedde, ebbumba olireka okumala wakati w’ennaku 3 ne 4 lisobole okuggwaamu ebbugumu n’empulunguse eziyinza okulemesa ekyuma okukyusa obulungi ettaka.\nTuliteeka mu kyuma ku lunaku olw’okutaano nga kino kyongera okuligoya okutuusa lwe ligonda era nga teriyinza kuyita we ligoyezebwa nga lirimu empulunguse. Tulina obutiba obw’enjawulo bwe tuteeka ku kyuma ekyo okusinziira mu kipimo kya ‘Max pans’ ze tuba twetaaga era zifuluma okusinziira ku katibwa ke tuba tutaddeko.\nKasita ziva mu kyuma sikkiriza muntu yenna kuzikwatako okutuusa nga zikaze kubanga bazimenya ate ne banfiiriza. Nze nziggya mu kyuma nga bwe nziteeka mu kisiikirize okumala wiiki nnya zisobole okukala. Abavubuka wano bannyambako nga zikaze okuzipanga mu ttanuulu ate ku mabbali gaazo ne tuteekako amatoffaali zisobole okuggya. ‘Max pans’ zijjiira mu kiro kimu era ekiba kirindiridde kwe kuzitunda.\nAKATALE ‘Max Pans’ zirina akatale kanene wadde nga kkampuni ez’amaanyi zitunda kyokka ate olumu abantu abalala bagula ku ffe abatono ate nga bazitwala mu bungi. Olw’okuba zeetaagibwa abazimba kalina ate ng’abantu ennaku zino bazettanidde, kitegeeza kizibu okuba nga zikudibirira.\nKyenkana buli ttanuulu gye njokya ebeera eriko eyagyekutte ate nga ne babbulooka mu Kajjansi mwebali bangi abatuleetera abaguzi nga n’oluusi bo bazigula ate ne bazetundira. ‘Max pan’ entono ngitunda 1,400/- ate ennene eri ku 1,800/- buli emu. BYE NFUNYE 1 Nzimbye ennyumba e Bweya - Kajjansi era eno yamponya obupangisa kati ssente ziba za kukola bintu birala si kugenda mu balandiroodi.\n2 Nagulayo emmotoka ekika kya ‘Noah’ era bw’onsanga mu kkubo toyinza kulowooza nti emirimu egyange gya kweddugaza.\n3 Nsasulira abaana bange ebyetaago ku masomero gyebali ate nga amasomero mwebali siga layiisi.\n4 Ndabirira amaka gange era nina okulowooza nti tebajjula wadde nga teri kimala naye wakiri tulya ekyemisana n’ekyeggulo.\n1 Enku ziseerebwa kubanga ssinga tuba baakwokya ‘Max pans’ 3,000 kitwetaagisa okugula enku za 1,500,000/-.\n2 Ebbumba terikyalabika kubanga ne we tukolera lyaggwaawo kati kinneetaagisa kuligula ku bantu balala abaliseera.\n3 Amafuta agagenda mu yingini y’ekyuma ekizikuba nago galinnya nga kikwetaagisa okussaamu ssente nnyingi.\nEBINNYAMBYE OKUwangaalira mu mulimu l Nsobola okwewaako obujulizi ng’omu ku bantu abaludde mu mulimu guno wadde nga gulina ebisoomooza bingi naye nafuna engeri gye mbikwatamu.\nOkulemerako ne bwe nfuna okusoomoozebwa okw’amaanyi ekintuusizza ku birungi bye nnina.\nNfubye okuteekawo enkolagana ey’enjawulo ne bakasitoma nga bano ne bwe bamaliriza okuzimba ennyumba zaabwe bannyambako okungatta ku bantu abalala abazeetaaga ekinnyamba okubeera n’akatale buli kiseera.\nEnkolagana n’abantu abandi okumpi, okugeza amatoffaali ge nkozesa okubikka ttanulu ya ‘Max Pans’ ngagula ku baliraanwa nti ne bwe sibeerawo kizibu ebintu byange okubbibwa kuba bankuumirako olw’enkolagana gye nateekawo nabo.\nEngeri ddigi gye yakubye omugagga Mbuga nga yaakagigula


Bukedde Online - Desabre azudde abazannyi abaamukubya Zambia\nWADDE nga mu kusooka yagaanyi okunokolayo omuzannyi ssekinnoomu gw’anenya okuviirako ttiimu okuvuya mu mupiira gwa CHAN, Cranes gwe yasoose okuzannya ne Zambia, omutendesi Sebastien Desabre ategeezezza nga bw’agenda okukola enkyukyuka atuuze abazannyi abaabadde n’omutindo gw’ekibogwe.\nOmutendesi Sebastien Desabre\nBya STEPHEN MAYAMBA, Marakech-Morocco\nLwakuna (ekiro) mu CHAN;\nIvory Coast - Zambia, 1:30\nUganda - Namibia, 4:30\nUganda yakubiddwa Zambia ggoolo 3-1 mu kibinja B mu mpaka za African Nations Championships (CHAN) eziyindira e Morocco.\nKino kyagitadde mu kattu nga kati yeetaaga okugoba emipiira gyayo ebiri egisigadde bw’eba yaakuva mu kibinja mw’ekoobedde.\nZambia ne Namibia zaawangudde emipiira egyasoose. Desabre agamba nti;\n“Ku mupiira gwa Namibia enkya (Lwakuna) ng’enda kukyusa amakkati kuba ge gasinga okukola obubi. Kyatukoze bubi okukubwa era ndi mukwetegereza abazannyi abatatandise ogwa Zambia ndabe abanasobola okuntaasa okufuna wiini ku Namibia.” Mutyaba ne Sadam baakutuula.\nOkusinziira ku Ahmed Hussein, omwogezi wa FUFA ali ne ttiimu e Marakech tewali buvune bwonna wabula embeera ya kimpowooze ng’abazannyi tebakyayala olw’okukubwa Zambia ekiraga nti baayisiddwa bubi.\n“Obutawangula Zambia kyayisizza bubi abazannyi era ne mu nkambi kyeraga. Kyokka omutendesi yayogedde nabo n’abagumya baleme kwe kubagiza,” Hussein bwe yagambye.\nYayongeddeko nti, Muzamir Mutyaba ne Saddam Juma be bazannyi omutendesi kwe yasonze.\nAfrican Nations Championships (CHAN),\nDenis Onyango abuganya wa misinde ku ngule ya USPA\nMisiri y'erondeddwa okutegeka eza AFCON 2019


gavumenti eveeyo esaasire abantu b'e Ssembabule - Kuteesa - Radio Simba, The Best Luganda Station in the World !\ngavumenti eveeyo esaasire abantu b’e Ssembabule – Kuteesa\nMinisita w’ensonga z’ebweru era Omubaka akiikirira Mawogola North mu Palamenti Sam Kuteesa asabye Gavumenti esaasire abalunzi mu Disitulikiti y’e Ssembabule abali mu bulumi bw’okuggala obutale bw’ente olwa kalantiini emaze omwaka gumu n’ekitundu nga tewali nte etundibwa ekibaleetedde obwavu.\nOno yabadde mu musomo gwa Basentebe b’ebyalo abasoba mu 1500 gwe yategese mu maka ge e Kisekera mu gombolola y’e Lugusuulu mu Disitulikiti y’e Ssembabule n’asaba Gavumenti esibe abo bokka abalina obulwadde ku malundiro gaabwe, abalala bakkirizibwe okutunda ente.\nMu lukiiko luno, basentebe balaze obwennyamivu olw’enguzi esusse Ku Disitulikiti ssaako ebitongole by’ebyokwerinda naddala ku batuuze abagobaganyizibwa ku ttaka n’okweyimirira abantu Ku Poliisi.\nOmukolo gwetabiddwako ababaka ba Palamenti n’abantu abenjawulo okuli Minisita Harunah Kyeyune Kasolo, Omubaka omukyala owa Ssembabule Anifa Kawooya, akiikirira Mawogola Joseph Sekabiito, akiikirira Kooki Boaz Kasirabo, Hon Hajji Muyanja Mbabaali n’abalala bangi.\nPrevious Amaggye gawambye leediyo ya Gabon\nNext UPDF ekutte eby’enyanja ebito\nabatuuze basse owa UPDF


Bukedde Online - Eky'okutta Kaweesi biranze; Amagye gazudde emmundu enkambwe 3 ze bakozesa okumutta\nEky'okutta Kaweesi biranze; Amagye gazudde emmundu enkambwe 3 ze bakozesa okumutta\nKayihura bamwawudde ku Kitatta ne boofiisa...\nEbyazuuliddwa mu maka ga Kayihura bitiisa...\nEMMUNDU abatemu ze bakozesa okutta Andrew Felix Kaweesi mu March 2017 kyaddaki amagye gazizudde. Emmundu zonna ssatu ziri mu mikono gya Babyakwerinda.\nKuliko ey’ekika kya “Uzi Gun’ enkola ya Yisirayiri n’endala bbiri ez’ekika kya M4 enkola y’Abamerika era zikozesebwa nnyo amagye ga Amerika kubanga zoogerwako nti nnungi mu kuteeba oba okukuba tageti.\nEnsonda mu bitongole ebyokwerinda zaategeezezza nti emmundu zaazuliddwa nga zikwekeddwa mu kinnya nga kigambibwa nti zaatwalibwayo mu kaweefube w’okukweka obujulizi.\nKaweesi yatemulwa March 17, 2017 e Kulambiro. Okuzuula emmundu kiddiridde aba ISO okukwata omuserikale wa Flying Squad, Abel Kitagenda eyabawadde amawulire agaabayambye okukwata abantu abalala abagambibwa okwenyigira mu kutemula Kaweesi. Era bano be baatuusizza amagye ku mmundu zino. Kyokka omwogezi wa Poliisi, Emilian Kayima bwe yatuukiriddwa yagambye nti talina ky’akimanyiiko.\nEBIKWATA KU MMUNDU EZATTA KAWEESI\nEbisosokole by’amasasi ebyazuulibwa mu kifo Kaweesi we yatemulirwa by'alaga nti emmundu ezaakozesebwa kwaliko M4 ne Uzi gun ekyatabula ennyo ab’ebyokwerinda nga beebuuza engeri abatemu gye baafunyeemu emmundu naddala M4 ey’omutawaana ennyo kubanga mu Uganda ekwatibwa ggye erikuuma Pulezidenti erya Special Forces Group (SFG) lyokka.\nEmmundu zino zaakazesebwa amagye ga Kenya aga Special Forces mu kufuuza abatujju abaalumba ekizimbe ekya Westgate mu 2013 ne batta abantu abasoba mu 70.\nMu kitundu kino, Uganda ne Kenya ge mawanga gokka agazirina. Emmundu eno, nkola ya Mumerika.\nYatandika okuweesebwa mu 1983 n’eggyibwako engalo mu 1993 n’entandika okukozesebwa mu 1994 era Abamerika bazze bagyongeramu ebirungo.\nOkusinziira ku mukutu ogwa Wikipedia, emmundu ya M4 ekozesebwaebibinja bya bakomando okuli; Marine Force Recon, Army Rangers, Army Special Forces, Navy SEALs, United States Air Force Pararescue n’ekibinja ekya Air Force Combat Control Teams.\nEbibinja ebyo, emmundu eno, gye bikozesa buli lwe bibeera bigenda ku misoni enkambwe.\nAbeekibinja kya Navy SEALs Team 6 , emmundu eno gye baakozesa ku misoni gye baakola mu Pakistan nga May 2, 2011 okutta Osama bin Laden. Era zikozesebwa ebitongole byokwerinda mu Yisirayiri, Bungereza, Girimaani, Butuliiki, Saudi Arabia, UAE ne Jordan.\nYettanirwa kubanga mpewufu, n’obumpi bwayo, ate nga mutasubwa okusinga emmundu endala zonna ez’omu mikono. Emmundu eno egula ssente ezitakka wansi wa ddoola 700 ( mu za Uganda nga obukadde bubiri n’ekitundu) M4 esobola bulungi nnyo okukuba ssabaawa mu buwanvu bwa kitundu kya Kiromita\nAndrew Felix Kaweeesi,\nEbikwata ku mmundu enkambwe ze baakozesa okutta Kaweesi\nBofiisa abaakwatibwa ku by'okutta Kaweesi byongedde okuboonoonekera


Bukedde Online - Ensonga lwaki Museveni yakyusizza baminisita\nEnsonga lwaki Museveni yakyusizza baminisita\nEbirungo ebiremezza ennyimba za Philly Lutaaya...\nNG’EBULA ebbanga ttono okulonda kwa 2021 kubeerewo, Pulezidenti Museveni yalangiridde kabineeti esookedde ddala mu kiseera era esuubirwa okumuwanguza akalulu.\nPulezidenti Museveni ne minisita Anywar eyasala eddiiro okuva mu FDC.\nKabineeti empya erimu baminisita aboogerwako ng’abakuliridde okuli; Ali Kirunda Kivejinja 84, ne Gen. Moses Ali 80. Baabagasseeko abavubuka nga Hamson Denis Obua 39, eyaweereddwa obwaminisita omubeezi ow’ebyemizannyo ne Peter Ogwang 36, minisita omubeezi owa tekinologiya.\nAbamu ku baminisita abaasuuliddwa nga Irene Muloni abadde owamasannyalaze n’ebyobugagga eby’omu ttaka ne Monica Azuba Ntege abadde owebyetambula omwaka guno tegubagendedde bulungi.\nAzuba yasanga obuzibu mu by’okugula ennyonyi z’eggwanga olw’emivuyo egyetobekamu n’atuuka n’okwetondera ababaka ba Palamenti. Ennyonyi zaali zifuukidde ddala gannyana ekintu ekyali kiteeka Gavumenti mu kaseera akazibu n’okugirabisa obubi. Yasikiddwa Mary Kitutu abadde minisita omubeezi ow’obutonde bw’ensi.\nNtege Azuba eyasikisiddwa Katumba Wamala asanze akaseera akazibu naddala mu kiseera kino nga minisitule gy’abadde akulembera bagirumiriza okubulankanya obuwumbi 24 ez’okuzimba ebbibiro lya Isimba Dam.\nOkulondebwa kwa Raphael Magyezi (Igara West) eyakulemberamu ekiteeso ky’okuggya ekkomo ku myaka gya pulezidenti kyatunuuliddwa ng’okumusiima. Yalondeddwa ku bwaminisita bwa Gavumenti ezeebitundu.\nPolof. Sabiti Makara ow’e Makerere yunivasite yagambye nti ekikulu kye yalabye kwe kusiima abantu abaawagira eky’okuggya ekkomo ku myaka.\nJackson Kafuuzi (Kyaka South) eyasemba ekiteeso ky’okuggya ekkomo ku myaka kati ye mumyuka wa Ssaabawolereza wa Gavumenti.\nSabiti agamba nti mu mutima gw’okusiima era Pulezidenti mwe yalondedde abantu nga Beatrice Anywar (Kitgum Munisipaali) eyali owa FDC kyokka n’asala eddiiro n’awagira n’ekyokuggya ekkomo ku myaka gya Pulezidenti.\nAbavubuka abalala okuli; Hamson Denis Obua ne Peter Ogwang nabo yaboogeddeko ng’abaakola ennyo okumatiza eggwanga nga Pulezidenti bw’akyetaaga okwongera okufuga.\nWadde ng’abakadde bangi bakyali mu kabineeti , kyokka ye Makara agamba nti alaba nga bagenda babaggyako obuvunaanyizibwa.\nOkugobwa kwa Nadduli, n’okukyusa Kahinda Otafiire okuva ku bwaminisita w’ensonga za Ssemateeka n’afuulibwa minisita w’amawanga g’obuvanjuba bwa Afrika yalabye ng’okumuseeseetula.\nCharles Rwomushana eyakolerako ekitongole ekiketta munda mu ggwanga ekya ISO, kabineeti empya yagirabyemu okusiima abaana b’awaka abaludde nga bawulize.\nOkulondebwa kwa Judith Nabakooba (mukazi/Mityana) nga minisita omujjuvu owa tekinologiya yagambye nti baayagadde kumusiima kuba azze alaba obuwulize ne Molly Kamukama nga minisita omubeezi avunaanyizibwa okulondoola ebyenfuna bya Gavumenti .\nYagambye nti talina kyabasuubiramu nti baliko bye bajja okukyusa kuba obusobozi tebabulina, wabula baayagadde kubawaako balye kuba bakulidde mu mikono gya Pulezidenti azze abalera okutuuka awo.\nNabakooba nga munnamawulire omutendeke era eyaliko omwogezi wa poliisi mu ggwanga yatunuuliddwa ng’asobola ebyempuliziganya era nga y’agenda okubeera omwogezi wa Gavumenti ku nsonga ez’enjawulo.\nOkulondebwa kwa Beatrice Anywar yeegatte ku Okello Oryem ne Betty Amongi akalaba ng’akabonero k’okumatiza abantu ba Acholi ne batambulira wamu era Pulezidenti asuubira okubakozesa mu kunoonya akalulu ka 2021.\nKABINEETI EGUMYA ABAAGALA OKWEGATTA KU GAVUMENTI\nOkusigala kwa Beti Kamya mu kabineeti nga minisita w’ebyettaka n’amayumba, Betty Amongi nga minisita wa Kampala ne Florence Nakiwala Kiyingi (minisita wa bavubuka n’abaana) kabonero akalaga nti Pulezidenti si mwetegefu kwefuulira bantu bamwegattako.\nMu kiseera kino ng’akalulu kabindabinda era nga Pulezidenti akyetaaga obuwagizi okuva mu b’oludda oluvuganya kyandibadde kitiisa abalala abandyagadde okumwegattako nga bamulaba ng’akozesa abantu n’abasuula.\nOkusembeza Beatrice Anywar nako kabonero akakasa nti Pulezidenti asiima abantu ababeera abeetegefu okumwegattako.\nFrank Tumwebaze okufuulibwa minisita w’ekikula ky’abantu era nga y’avunaanyizibwa ku bavubuka kyagendereddwaamu okwanguyiza abavubuka okufuna ssente. Obutafaanana nga Janat Mukwaya abaddewo, Tumwebaze asemberedde nnyo abavubuka bw’omugeraageranya ne Janat Mukwaya gwe yasikidde.\nOlw’okuba nga y’omu ku bakaada abafaayo ennyo okutuukiriza mukama we ky’aba amutumye mu buli mbeera, asuubirwa okukozesa ssente zino okukyusa obulamu bw’abavubuka


Bukedde Online - Gavumenti yaakubunyisa ebyuma ebifukirira\nAmasannyalaze gakubye babiri ne bagattirawo e Mukono\nLoodi meeya akyazzizza dayirekita wa Kampala n'amuloopera ebizibu...\nGavumenti yaakubunyisa ebyuma ebifukirira\nEbintu 10 by'oba okola okuwangaaza ffaamu\nBuli kyalo e Bukunja kyakuweebwa emmundu 5...\nAdded 31st July 2017\nMINISITA w’ebyobulimi, obulunzi n’obuvubi, Vincent Bamulangaki Ssempijja ayanjudde entegeka y’okuleeta ebyuma eby’omulembeko ebiyambako mu kulima bisaasaanyizibwe mu bitun du by’eggwanga eby’enjawulo okulwanyisa enjala.\nEkyuma eky’omulembe ekifukirira kasooli e Birinzi.\nBya Samuel Baagalayina\nNg’ali n’omumyuka w’akulira Bonnabagaggawale Lt. Gen. Charles Angina, baagambye nti ebyuma bino tebyetaaga kulinda sizoni za nkuba n’okwomusana bisobola okulima.\nBino baabyanjulidde ku ffaamu ya Namakwaland e Birinzi mu Masaka awaatongolezeddwa ebimu ku byuma bino okwekkaanya enkola yaabyo n’oluvannyuma bisaasaanyizibwe mu ggwanga lyonna n’ekigendererwa ky’okumalawo enjala.\nOmuzungu w’omu South Afrika, Tobtas Basson ng’abalambuza ffaamu eno,yabannyonnyodde anti ebyuma bino bikola emirimu gyonna okutandikira mu kusambula oba okukabala n’okuteereza ennimiro ng’okuggyamu ebisubi n’okusigula enkonge.\nGino bwe giggwa, bikozesebwa mu kusiga n’okukoola ng’okw’ekyeya babifukiriza amazzi ennimiro yonna n’etoba ng’enkuba eyaakakya.\nEbyuma bino era bye bafuuyira eddagala okutta ebiwuka nga obusaanyi n’okussaamu ebigimusa.\nMu kupika amazzi bikozesa jjenereeta n’amasanyalaze g’amaanyi g’enjuba.\nAmazzi baagapika kuva mu nnyanja y’e Birinzi ne bagawummuliza mu ttanka mwe gasinziira okuyisibwa mu mpiira ezisibwa ku byuma ng’ekimu kifukirira yiika 150 omulundi gumu okumala essaawa musanvu.\nBasson yalaze n’engeri ebyuma bino gye bikungulamu ebirime ne kikendeeza ku bungi bw’abakozi ne ssente ezandibasaasaanyiziddwako ate n’obudde ng’abakozi bakola gwa kulonda bummonde nga bakungaanyiza mu bukutiya.\nObummonde obukunguddwa bussibwa mu byuma ebirala ne bibusunsulamu okusinziira ku bunene olwo abakozi ne bapakira mu bukutiya n’okupima ku minzaani n’okusiba obutereke obuzibibwa abaguzi okusinziira ku ssente zaabwe.\nLt. Gen.Angina wano we yasinzidde okukunga Bannayuganda naddala abagagga okukoppa enkola eno nabo batandike obulimi bw’ekika kino kimalewo ebbula ly’emmere mu ggwanga okusinga ettaka okulikaddiyiza mu miti nga kalittunsi ne payini.\nMinisita Ssempijja yategeezezza nti enkola y’ebyuma bino bamaze ebbanga nga bagigezesa.\nYagambye nti wadde ng’abatunuulira ebyuma bino ng’amaaso gaabwe gayinza okubitya naye bisoboka ng’era Gavumenti egenda kussaamu ssente bisimbibwe mu bitundu by’eggwanga nga waliwo n’ebitono ebinaaweebwa abalimi abasookerwako.\nSsentebe agabye ensujju okugoba enjala\nEngeri gy'olima ennyaanya ku musana n'ofuna kiralu\nOkuloota ekkonkome kitegeeza ki?\nOkuloota omusota ogwâ€™emitwe ebiri kuba kulabulwa\nOkuloota ngâ€™oyera oluggya kitegeeza ki?\nLoodi meeya akyazzizza dayi...\nAbabiri basoose mu kafubo mu ofiisi za Loodi Meeya okumala essaawa bbiri nga bateesa. Lukwago yamwanjulidde...


Paasita Bugembe mukulu wa Dr. Ddumba.\nDdumba aleese vidiyo y'oluyimba lwe Akalulu, akake akawadde Yesu Dr. Brian Ddumba omuyimbi nkubakyeyo, Munnayuganda abeera mu Amerika afulumizza vidiyo y'oluyimba lwe olupya lwatuumye ‘'Akalulu''.\nDdumba muyimbi wa nnyimba za ddiini ku bika eby'enjawulo okuli: Ragga Dance hall, Afro ne RnB. Agamba nti wadde oluyimba luno alutuumye ‘Akalulu'' si lwa byabufuzi wabula lwa ddiini olukunga abantu okulonda Yesu ng'omukulembeze waabwe. Ddumba muganda wa Pasita Wilson Bugembe.\nMu luyimba luno akulaga nti ye akalulu ke akawadde Yesu ng'era mwayisizza obubaka obukubiriza abantu bonna okulonda omwana wa Katonda ono abeere omukulembeze w'obulamu bwabwe ow'olubeerera kubanga yasinga mu kifo ky'okulwanira ebintu by'ensi.\nLuno alugasse ku luyimba lwe yasooka okufulumya mu biseera by'omuggalo lwe yatuuma ‘'Ekyama''. Alabudde abantu abalowooleza mu bintu by'ensi n'okuwoza nti Yesu taliiyo n'abalabula nti oba bwe mulimusanga mu ggulu mulikola ki? Oluyimba luno lugenda luti:Kalulu Kalulu tugende...tulonde, omutuufu yonoooo.\nAkalulu akange nkawadde gwe, akalulu nkawadde Yesu. Brian Ddumba alina n'ennyimba endala okuli: Future eri mu Katonda, Yesu gwe Airtime, Essanyu, Ddagala n'endala nnyingi.


Bukedde Online - Gavumenti aweze ab’e Kabowa okukwata mu ngalo\nGavumenti aweze ab’e Kabowa okukwata mu ngalo\nObuwumbi 13 zaafiira ku malwaliro 3\nOwa bodaboda attiddwa mu bukambwe\nAdded 11th January 2019\nMINISITA omubeezi ow’ebyobulamu Dr. Joyce Moriku Kaducu n’omubeezi owa Kampala Benny Namugwanya bawuniikiridde bwe babadde balambula ebyalo ebyalumbiddwa kkolera e Kabowa mu Munisipaali y’e Lubaga bwe basanze ng’amaka agasinga tegalina kaabuyonjo.\nNga bali n’abakungu okuva mu minisitule y’ebyobulamu n’aba KCCA baalambudde Ssembule ne Kironde Zooni omuli obulwadde bwa kkolera ne balagira abantu baayo obutaddamu kukwata muntu yenna mu ngalo.\nEkirala ekyabeewuunyisizza kwe kuzuula nga waliwo ebifo bisatu byokka abantu we baggya amazzi amayonjo ng’ebibiri bimaze ebbanga nga tebikola ate ekyasigalawo amazzi gaakusasulira. Minisita Namugwanya yasabye abatuuze okukolera awamu n’abakulembeze n’okufaayo okweyonja okusobola okwetangira kkolera. Yabasabye okukomya okweyambira mu mwala n’okumansa kasasiro kubanga kye kivaako obucaafu okweyongera.\nDr. Joyce Moriku Kaducu yasabye abakulembeze okubeera ekyokulabirako eri abalala nga banaaba mu ngalo nga tebannaba kulya n’okufaayo ku bulamu bwabwe. Minisita yabasuubizza nga Gavumenti bw’egenda okubazimbira kaabuyonjo ez’olukale n’okussaawo olunaku olwokukolerako bulungibwansi mu ggwanga lyonna buli mwezi kiyambe mu kulwanyisa obucaafu.\nEddy Tagoya ssentebe wa Kironde Zooni yategeezezza nti ekizibu ekisinga okubatawanya gwe mwala gw’e Nalukolongo ogulimu omugotteko wamu n’ebbula ly’amazzi amayonjo. Kansala Ismail Ddamba asabye Gavumenti okussa mu nkola etteeka ly’akaveera kubanga abantu bwe bassaamu kazambi n’ebisasiro bye basuula mu mwala ne guzibikira.\nAbatuuze baasabye minisita okubassizaawo ekifo awajjanjabirwa abalwadde ba kkolera mu ddwaaliro ly’e Kiruddu kubanga eddwaaliro ly’e Naggulu gye baabagambye okugenda libali wala. Baasabye n’okubafunira ebifo mwe basobola okuggya amazzi amayonjo kubanga bangi balemererwa okugafuna olw’ebbula ly’ensimbi.\nBeebazizza Minisita okubasuubiza okubazimbira kaabuyonjo ne bagamba nti kino kye kimu ku bizibu bye balina mu kitundu kyabwe nga singa kibeera kikoleddwaako embeera y’ebyobulamu ejja kulongoo


Bukedde Online - 'Muwala wange yadda n'aloosa jjajjaawe engeri bba gye yamutemulamu'\n'Muwala wange yadda n'aloosa jjajjaawe engeri bba gye yamutemulamu'\nTukozese ekisiibo okwerabira ebyokulonda\nOkusiiba tekitegeeza kulumya munno mu nson...\nAdded 28th February 2016\nMARGARET Nannyonjo talyerabira mukoddomi we Semu Nsereko eyawasa muwala we omugenzi Nasitaziya Nantaba 22, eyali yaakatikkirwa dipulooma mu byemikono gwe yakuba emiggo n’amutta.\nOmugenzi Nantaba yaloosa jjajjaawe ng’omutemu yeekwese. Wakati, Nannyonjo n’omuzzukulu muwala we gwe yaleka. Ku ddyo, ye Nsereko ali mu kkomera e Luzira.\nMukoddomi we Semu Nsereko yali ddereeva wa takisi ng’avugira ku lw’e Kayunga -Mukono. Yali adduse nga yeekukumye, omugenzi n’amukomyawo nga talaba maaso na mabega era n’akwatibwa.\nENFA YA MUWALA WANGE\nBannange nafuna ebbwa ku mutima eritagenda kunvaako. Nnannyini mayumba muwala wange kwe baali bapangisa mu Ggulu e Mukono, yantegeeza nti nga March 3 omwaka oguwedde, abafumbo baafuna obutakkaanya.\nKu ssaawa 4:00 ez’ekiro, Semu yakomawo awaka n’atandika okuyomba n’ekyava mu luyombo luno kukuba mukyala (muwala wange).\nOmukyala yalaajana nga bw’ayita landiroodi amuyambe omutaase ku bba. Landiroodi yafuluma n’akwata ku luggi nga balusibidde munda.\nYakanda kukonkona nga bw’ayita kyokka ng’omusajja bw’ayongera okukuba munne era emiggo yagikomya ku ssaawa 8:00 ez’ekiro.\nYalaba bagaaanyi okuggula, oluggi kwe kukubira poliisi essimu, ebyembi bagenda okutuuka nga Nsereko adduse.\nBagenda okutuuka mu nju nga muwala wange ali mu kitaba ky’omusaayi awuuna buwuunyi, mu bwangu Poliisi n’emutwala mu ddwaaliro e Mulago.\nE Mulago muwala wange yamalayo ennaku ssatu zokka n’afa n’aleka omwana wa myaka ebiri.\nLipoota gye twafuna okuva mu ddwaaliro yali eraga nti muwala wange mu kulwanagana, bba yamukasuka ku kitanda n’akubako omutwe omusaayi ne guyiika mu bwongo nga kino kye kyamutta.\nMUWALA WANGE ADDA N’AZUULA OMUTEMU\nMw. Moses Bbosa ng’ono omugenzi yali muzzukulu we ye yakulembera okuzuula omutemu.\nJjajja yafunanga ebirooto nga muwala wange amuloosa ng’amulaga wa Nsereko gy’ali naye mu kusooka teyakitegeeranga.\nWaliwo lwe yaloota ng’omugenzi ali ne bba kyokka nga bombi bakambwe bazibu naye ate ng’omugenzi yali akaaba ng’alaajana olw’omwana we.\nBuli lwe yafunanga ekirooto ku mugenzi ng’atubuulira naye nga muli twebuuza kiki ky’agezaaako okutugamba!\nEkirooto kino kyayongera okutweyoleka era waayita omwezi gumu ne bakwata omutemu ng’ono poliisi yamusanga Kitgum ku nsalo ya Uganda ne South Sudan era kati awerennemba na gwa butemu mu kkomera e Luzira”.\nOMUZIMU GUKAKA NSEREKO OKWETONDA\nOkusinziira ku Nannyonga maama w’omugenzi, Semu Nsereko olwakwatibwa ku by’okutta mukazi we ng’ali ku poliisi, yeewozaako nti bamusonyiwe kuba teyamutta mu bugenderevu.\n“Ebizibu by’obufumbo bye byavaako obuzibu nnakwatibwa obusungu ne tulwana era mu kulwana nneekanga mmusindise eri n’akuba omutwe ku kitanda naye nga saakigenderera.\nKino bwe kyabaawo ne mmulaba ng’avaamu omusaayi, natya nnyo kwe kumuleka mu nju naye gye mbadde emirembe mbadde sirina.\nBuli kadde mbadde ndaba mukyala wange gwe nali njagala ennyo era nga twali tutegeka na kwanjula ng’anzijira.\nOmukyala mmulaba ng’ali n’omwana waffe kale bino tebimpadde mirembe nsaba bansonyiwe nsobole okukuza omwana waffe.\nWadde mbadde nneekukuma okuva mu March, we bankwatidde mu December nga nange sikyetegeera kuba ekifaananyi kya mukyala wange kigaanyi okunva ku maaso ne bwe ngezaako okuzibiriza bwenti mmulaba ate nga mukambwe nnyo.”\nEkizinga okutalinnya mukazi\nMusambwa: Ekizinga abantu gye basula n'emisota mu mayumba\nBukedde ayambye okusuumusa ekizinga Musambwa okuba ekyobulambuzi


Bukedde Online - Ebivuddeko ettemu okweyongera\nAb'ebyokwerinda boogedde ku mbeera y'ebyokwerinda...\nAbagambibwa okutta owa Mobile Money babazizza...\nOmukazi Mbabazi Umuhoza y’omu ku balwanya ebitongole ebikuumaddembe.\nOkunoonyereza kwa Bukedde kulaga nti waliwo okugugulana okw’ekimpoowooze wakati wa poliisi n’amagye ku nsonga ez’aba LDU nga kino kiva ku ngeri aba poliisi gye balowooza nti, aba LDU baaleeteddwa okuga eggwanga nti poliisi eremeddwa. “ Ffe batukyayisizza mu bantu nti, emirimu gyatulema, kakati katubawe obudde nabo bakole”, Owa poliisi eyasabye amannya ge okusikirirwa bwe yategeezezza Bukedde.\nEmbeera eno yeeyolekera ne mu ngeri misoni ez’okukwata abatemu n’ababbi ezibaddewo ng’enfunda eziwerako amagye galeka poliisi ebbali ne galumba gokka ate ne poliisi nayo bw’ebeera ne misoni yaayo, nayo ekola yokka.\nNg’oggyeeko poliisi n’aba LDU obutakwatagana, waliwo n’entalo mu bitongole ebyokwerinda omuli; ISO, CMI ne poliisi nga ku nfunda eziwerako wabaddewo obukubagana empawo mu lujjudde ku nsonga ez’ebyokwerinda.\nKyokka bbo abeebyokwerinda bagamba nti, bakolagana bulungi ne bannaabwe kyokka obutakwatagana bwabwe, bweyongedde okweyoleka bwe baalumbye omukazi eyali muganzi wa Andrew Felix Kaweesi, Christine Umuhoza Mbabazi ku ddwaliro lya Agali Medical Center e Lungujja ne bakuba omukuumi we amasasi.\nKigambibwa nti, waabaddewo obunkenke obwamaanyi wakati wa poliisi n’aba LDU ng’abaserikale ba poliisi y’e Nteete baagala okukwata aba LDU abaakubye Albert Hakiri omujaasi w’eggye erikuuma pulezidenti essasi kyokka abatwala aba LDU ne babalemesa. Aba LDU abali mu bitundu, abantu beemulugunya nti, tebamanyi bitundu byabwe.\nAbantu be baawandiika okuva ku byalo, ssi be baabawa okubakuuma. Enkolagana wakati w’abakulembeze ku bitundu n’ababakuuma ntono ate awamu teriiwo.\nBwe batta Atima, ekikwekweto kye baaliko, ssentebe w’ekyalo James Mulindwa agamba tebaamutegeezaako nga bagenda mu kitundu kye. Ensonda mu polisi zigamba nti, aba LDU bakola bokka tebakolagana na poliisi eyandibadde ebayamba okubalaga ebifo eby’obulabe, abantu ab’omutawaana n’okubalambika engeri gye basobola okukolamu emirmu.\nAbatuuze b’e Kasawo balumiriza nti, Atima atuuke okuttibwa, aba LDU ekikwekweto baakirimu bokka tekwaliko muserikale wa poliisi yenna.\nUPDF, ISO, CMI


Bukedde Online - Obunkenke e Namirembe nga Reverand Kalende akuba embaga\n‘Muggya wange apangisizza abasajja ne bankuba’...\nAbooluganda n’emikwano gya bagole ababadde mu lutikko baasirikiridde buli omu nga bwatunuulira munne okutuusa Rev. Mayanja bwe yatandise omukolo gw’okugatta abagole enduulu n’esaanikira lutikko y’Omutukuvu Paul e Namirembe ku Lutikko.\nBa Kalende oluvannyuma lw'okugattibwa e Namirembe.\n“Waliwo alina ensonga erobera ababiri bano okugattibwa mu bufumbo obutukuvu? Bwaba taliiwo asirikiranga ddala emirembe n’emirembe” bwe yabuuzizza.\nEbyokwerinda bibadde gguluggulu ku Lutikko e Namirembe.\nBino byabadde ku mbaga ya Rev. Ronald Yobu Kalenda ne Ssanyu Erusah Namuyige mu lutikko e Namirembe, era ng’embeera ebadde ya bunkenke ddala.\nBano baagattiddwa Rev Erisa Mayanja ow’e Kasubi era ono nga tanabagatta yasoose kubuuza oba waliwo alina ensonga erobera ababiri okufumbiriganwa nga tannaba kugatta bagole.\nAkaseera k'okuteeka emikono ku satifikeeti y'abagole, entambi z'omu Lutikko abantu kwe bagobererera ebigenda mu maaso ziggyiddwaako era abantu tebalabye baani abateereddeko abagole emikono. Olivia Muwonge yabadde matron ate BestMan abadde Rev. Andres Ruiz Caro Goga.\nOmukazi owa kkamera (ku kkono mu gomesi) ng'agezaako okdduumira banne bakube bannamawulire baffe.\nOkufaanako n’embeera eyali mu kwanjula ku miryango egiyingira lutikko kwabaddeko abaserikale era nga tebakiriza kkamera yonna kukwata bifaananyi okuggyako ebbiri entongole ezaabadde zatabulidde ku bagole.\nGye buvuddeko Rev. Kalende yafunye obuzibu omuwala Perusi Nabirye bwe yavuddeyo n’amulumiriza nga bwe yamuzaalamu omwana n’agaana okumuwa obuyambi. Kyokka bino Kalende yabyegaana n’alumiriza mukwano gwe nfa nfe Rev. Julius Matovu ow’e Jjungo okubeera kitaawe w’omwana ono.\nOmukazi ono bakira asonga mu bannamawulire baffe ng'aduumira babakube.\nEmbeera eno yawaliriza Nabirye okuddukira ewa minisita w’abaana ‘nabavubuka, Florence Nakiwala Kiyingi eyayita abaawule bombi ne Nabirye n’abatuuza era oluvannyuma Kalende yakkiriza nti omwana wuwe n’akiriza n’okumulabirira.\nBano oluvannyuma baasembeza abagenyi baabwe ku ssomero lya Mengo SSS.\nOmukazi n'akapanka eyakubidde ebifaananyi mu gomesi ng'agezaako okuduumira bakube bannamawulire abaabadde basaka amawulire g'embaga eno.\nEbirala ku bagole bano;\nObwenzi mu kkanisa!! Abaawule b’e Namirembe 2 battunka lwa muwala\nOkwanjulwa kwa Rev Kalende eyayimiriziddwa egy'obuweereza kwa leero e Zigoti - Mityana\nOmusumba akkirizza! ‘Temukebera musaayi omwana wange’


Bukedde Online - Ssaabalabirizi alaze engeri y’okwewala Coronavirus\nBayimirizza 6 ku by’okukuba omuyizi amasasi...\nSSAABALABIRIZI, Dr. Stephen Kazimba Mugalu awadde ebirina okukolebwa Abakristaayo mu masinzizo okwewala ekirwadde kya Coronavirus. Mu kiwandiiko kye yafulumizza ku Lwokutaano, Kazimba yawadde ebintu 9 ebirina okugoberebwa.\nMu kiwandiiko kye yafulumizza ku Lwokutaano, Kazimba yawadde ebintu 9 ebirina okugoberebwa.\nlOkukozesa omukisa gw’enkuhhaana ennene okusomesa abantu ku kirwadde kino ssaako bwe balina okweyisa okutangira okusaasana.\nlMu kiseera ky’okubatiza, yasabye abo bonna ababatiza n’abayima okunaaba mu ngalo ne ssabbuuni nga tebannabatiza. Yasabye bannaddiini obutasitula baana ne babatiza, wabula bazadde baabwe be baba babasitula.\nl Mu kusembera, bannaddiini balina okunaaba mu ngalo n’amazzi ne ssabbuuni. lOkubuuzaganya n’okweyagaliza emirembe, Abakristaayo basaanye obutayisihhanya mikono oba okwegwa mu bifuba. Buli omu alina okuba ekitono ennyo mmita 2 okuva awali munne ng’ekyandisaanye okukola kwewuubirako. lKu mikolo egy’enjawulo omuli embaga, okuziika, okusaba kw’ekiro, okusaba kwa Ssande n’emikolo emirala mwewale okuwaanyisiganya emikono.\nlOkuteekako abaana emikono eri Abalabirizi, bannaddiini balina okuba abeegendereza ate banaabe engalo. Abateekebwako emikono balina okunaaba akadagala akagoba obuwuka nga tebannagenda we babateerako emikono.\nlAbaawule, Ababuulizi n’abakulembeze abalala mu kkanisa basabiddwa okusabira abalwadde. Dr Kazimba yagambye nti bano bwe bakyalira abalwadde, balina okwambala engoye ezibakuuma obutasiigibwa kirwadde kino.\nlEkkanisa zonna zirina okussaawo ekifo abantu we banaabira eddagala eritangira ekirwadde\nlEkkanisa zonna zirina okuteekawo ebifo mwe banaabira engalo okuliraana kaabuyonamayonjo ne ssabbuuni.\nSSAABALABIRIZI, Dr. Stephen\nKazimba Mugalu awadde ebirina\nokukolebwa Abakristaayo mu\nmasinzizo okwewala ekirwadde\nMu kiwandiiko kye yafulumizza\nku Lwokutaano, Kazimba\nyawadde ebintu 9 ebirina okugoberebwa.\ngw’enkuhhaana ennene okusomesa\nabantu ku kirwadde kino\nssaako bwe balina okweyisa\nlMu kiseera ky’okubatiza,\nyasabye abo bonna ababatiza\nn’abayima okunaaba mu ngalo\nne ssabbuuni nga tebannabatiza.\nYasabye bannaddiini obutasitula\nbaana ne babatiza, wabula bazadde\nbaabwe be baba babasitula.\nl Mu kusembera, bannaddiini\nbalina okunaaba mu ngalo\nn’amazzi ne ssabbuuni.\noba okwegwa mu bifuba.\nBuli omu alina okuba\nekitono ennyo mmita\n2 okuva awali munne\nlKu mikolo egy’enjawulo\nomuli embaga, okuziika,\nokusaba kw’ekiro, okusaba\nkwa Ssande n’emikolo\nemirala mwewale okuwaanyisiganya\nemikono eri Abalabirizi,\nbannaddiini balina okuba\nabeegendereza ate banaabe\nengalo. Abateekebwako emikono\nbalina okunaaba akadagala\nakagoba obuwuka nga tebannagenda\nwe babateerako emikono.\nn’abakulembeze abalala mu\nkkanisa basabiddwa okusabira\nnti bano bwe\nebifo mwe banaabira engalo\nokuliraana kaabuyonamayonjo ne


Bukedde Online - Engeri ebbaala gye yakuttemu omuliro n'esattiza abantu e Lweza\nEngeri ebbaala gye yakuttemu omuliro n'esattiza abantu e Lweza\nPoliisi ng’ezikkiiza omuliro.\nOMULIRO gukutte bbaala ya Rios e Lweza ku luguudo lw’e Ntebe ebintu ebibalirirwa mu bukadde ne biggyiiramu.\nEbintu ebyayidde mulimu, kkuleeti za bbiya 2500, wayini, entebe n’ebyuma bya bbandi ebadde eyimbira mu kifo kino. Bbaala eno ebadde ebeeramu abayimbi nga Mathias Walukagga abadde ategeka kuyimbira mu kifo kino ku ntandikwa ya November era nga baabadde bamusasuddeko akakadde kalamba.\nNnannyini bbaala, Frank Muhanguzi yagambye nti kirabika waliwo omuntu ow’ettima eyayokeza ebbaala ye ng’omuliro gwasaasaanye ne gutuuka ne mu maka ge agali okumpi era ebintu byonna ne biggya.\nYagambye nti eyakikoze alabika yabadde ayagala kumukomya kuba newankubadde abantu baafubye okutaasa kyokka ebisinga byaggyiridde mu muliro.\nPoliisi bwe yatuuse okuzikiza omuliro yasanze akaseera akazibu olw’abvavubuka abaabadde baagala okunyaga ebintu nga beefudde abayamba. Pussy Kisaakye yategeezezza nti omuliro gwandiba nga gwavudde ku baabadde bookya ebyuma newankubadde abamu bagamba nti amasannyalaze gaabadde gavuddeko.\nKisaakye yagambye nti bwe baakubidde emmotoka ya poliisi ezikiriza omuliro, yaluddewo okutuuka ng’oluvannyuma baabategeezezza nga bwe yabadde efiiridde mu kkubo.\nAkulira poliisi y’e Kajjansi, Hillary Mukisa yategeezezza nti ekyavuddeko omuliro tebakimanyi nga bagezaako okukizuula n’awakanya bye bagamba nti tebaafuddeyo nga babakubidde essimu ekyavuddeko ebintu okuggya.\nWuuno omugagga azuukizza Rabadaba\nKusasira bamuyise Gulu ku by'okufera abantu


Bukedde Online - Abava ku dduwa batomereganye n'abava okuziika\nAb'e Mbale basabye Kiwanda ku kutumbula eby'obulambuzi mu nsozi...\nKCCA ewaddeyo ekitundu kya Centenary Park eri UNRA\nPulaani y'okulonda mu 2021 efulumye\nOC asse omutuuze e Lugala - Masanafu ne bitabuka\nAbava ku dduwa batomereganye n'abava okuziika\nOmubaka Ssekikubo ayimbuddwa poliisi ne yenyooola n'abawagizi be\nMUSAJJAMUKULU n’abafamire ye baasimatukidde watono okutokomokera mu kabenje oluvannyuma lwa ‘Coaster’ mwe baabadde batambulidde bwe yatomeraganye ne takisi zombi ne zeesolessa mu mugga.\nEmu ku mmotoka ng’eri mu mugga mwe yagudde.\nMUSAJJAMUKULU n'abafamire ye baasimatukidde watono okutokomokera mu kabenje oluvannyuma lwa ‘Coaster' mwe baabadde batambulidde bwe yatomeraganye ne takisi zombi ne zeesolessa mu mugga.\nHajji Twaha Ssebambulidde ow'omu Kampala ne famire ye omuli n'abazzukulu yagenze nabo mu kyalo Butega mu Bukomansimbi mu maka ga Hajji Muhamoood Sserunkuuma okulomba dduwa kyokka mu kudda ne bagwa ku kabenje.\nEbyembi ne takisi gye baatomeraganye nayo yabadde ejja bantu kuziika e Ssembabule ng'evugibwa Lawrence Nswa ow'e Kitintale ng'alumiriza owa Coaster okumutomera emabega.\nMu kusooka waabaddewo akasattiro nga muzeeyi Ssebambulidde n'abafamire okuli Sheikh Muhamood Bbosa ow'e Kitemu banoonya abamu ku baana be baabadde nabo nga tebalaba.\nMuzeeyi Ssebambulidde ne Hajjati we babuutikiddwa ensisi nga bakira bakaabira abazzukulu baabwe be bataategedde nti baataasiddwa ne batakafiiramu.\nHajji Ssebambulidde ng'asobeddwa.\nMmotoka zino olwetomedde zaavudde ku kkubo ne zeesolessa mu mugga egikutulira mu Lwera wabula ne ziyambibwa nnakasagi n'ebiddo ebirala ebyazikutte ne zitaggwerayo mu mazzi.\nAbaabadde mu Coaster omusango baagutadde ku wa takisi nti yasibye mangu ekyaleetedde owaabwe okumutomera emabega ekyawakanyiziddwa ddereeva Nswa ng'alumiriza owa Coaster okudduka ennyo.\nAbasaabaze abalala omusango baagutadde ku nkola embi eya bayinginiya ba UNRA olw'okukola obubi oluguudo luno ne lufiira mu kaseera akatono ate ne batassaawo kapande konna kalambika ba bidduka.\nEkyewuunyisizza abantu ye kasiringi eyasoose okuleetebwa Poliisi ate okufiira mu kifo kyennyini ng'etandika okusikayo Coaster wadde nga bannyiniyo baagezezzaako okugikanika kyokka n'erema ne bagisikawo n'endala.\nAkulira Poliisi y'ebidduka mu Kalungu, ASP Victor Tumwebaze yakakasizza nti okuggyako abaafunye ebisago ne baddusibwa mu malwaliro ag'enjawulo ekirungi tewali yakafiiriddemu. Mmotoka zonna zannyuluddwamu ne zitwalibwa ku Poliisi e Lukaya we zikuumirwa.\nEyali awola ssente azzeeyo mu nnimiro okusobola okuyita mu muggalo gwa Covid19\nOmulamuzi atuuzizza kkooti ekiro ku ttaka ly'ebiggya ebikaayanirwa\nMubarack Munyagwa ayimbudde abavubuka abatadde abatuuze ku bunkenke\nPoliisi ekutte ssemaka atemye munne n'okwokya ppikippiki\nBakutte ababadde batema ebibira\nKCCA ewaddeyo ekitundu kya ...\nEKITONGOLE kya KCCA kyaddaaki kiwaddeyo ekitundu ku kibangirizi kya Centenary Park eri ekitongole ekivunaanyizibwa...\nPulaani y'okulonda mu 2021 ...\nKU Lwokuna nga January 14, 2021 lwe lunaku lw’okulonderako ababaka ba Palamenti mu ggwanga lyonna. Omulamuzi Simon...\nOC asse omutuuze e Lugala -...\nOLUTALO poliisi mwe yakubidde omutuuze amasasi n’afiirawo lwatandise na kusobya ku mukazi eyakedde okugenda okukola...


Bukedde Online - Walukagga awadde minisita nsalessale okumuwa omwana n'assaawo obukwakkulizo\nWalukagga awadde minisita nsalessale okumuwa omwana n'assaawo obukwakkulizo\nGavumenti eraze engeri Buganda gye yaggyibwa...\nAmbaasada Ssemuddu gw'alumiriza okumwagalira...\nWalukagga yategeezezza nti, oluvannyuma lw’okukkiriza okulabira omwana era n’asaba bamumuwe n’okutuusa kati abamuvunaanyizibwako okuli ne minisita bakyamugaanidde. “Mubutuufu nneebuuza era nneewuunya ekigendererwa ky’abantu bano.\nNamugerwa n'omwana gw'alumiriza nti wa Walukagga\nOMUYIMBI Mathias Walukagga awadde minisita avunaanyizibwa ku nsonga z’abaana n’abavubuka, Florence Nakiwala Kiyingi nsalessale wa Lwakutaano lwa wiiki eno okumuwa omwana gwe bamulumiriza okuzaala mu hawusigaalo nga bw’atakikola taddamu ku munyega ku nsonga zino.\nBulijjo be babadde bampeeka omwana ate kati mubasaba bamumpe mulabeko mutuume n’erinnya mu butongole ate bagaanyi n’essimu zange tebazikwata kati kino kitegeeza ki?,” Walukagga bwe yabuuzizza n’agattako nti bwe bagaana agenda kulangirira ekiddako.\nOluvannyuma Walukagga yategeezezza nga bw’agudde mu lukwe lw’abakola ku nsonga y’omwana okwagala okumutanza obukadde bw’ensimbi nga beekwasa ebbanga lye bamaze nga bamulabira, obujjanjabi bwe bamuwa n’ez’omusaayi ze bagenda okukozesa okumukebera nga singa bamusaba ssente ne zimulema bajja kumusiba mu kkomera e Luzira.\n“Nze nnakkiriza bampe omwana mmulabirire wadde sikakasa nti wange, waliwo eyankubidde essimu n’anzibirako nti singa ensonga zino zigenda mu maaso n’okutuuka mukukebera omusaayi bagenda kuntanza ssente empitirivu eziri mu bukadde 300.\nZino bwe zinnema okusasula bantwale e Luzira ate nga mu butuufu sizirina kati nnange njagala bampe omwana mu bwangu ensonga zaabwe nziveemu mbikooye.” bwe yannyonnyodde.\nWalukagga bwe yabuuziddwa oba bino byonna tabyogerwa kubuuzabuuza na kuggya bantu ku mulamwa ababadde baagala okuzuula kitaawe w’omwana omutuufu yazzemu nti, “gwe obiyita bya kusaaga naye abasajja bandi bubi nnina n’ebirala bingi bye sikugambye”.\nKu Lwokubiri Walukagga yayongedde okulya ebigambo bye, bwe yagaanyi okugenda okumukebeza omusaayi (DNA) n’akkiriza okulabirira omwana ow’omwaka ogumu n’emyezi 10.\nNakiwala yabadde mu lukiiko n'atasobola kwogera ku nsonga za Walukagga n’ekiragiro kye yamuwadde.